open-index/open-wikipedia-markdown huggingface dataset:
習近平

**習近平**（；；），陝西富平人，祖籍河南鄧州，響北京出世。中華人民共和國領導人，現任中國共產黨總書記同埋十七届至今嘅中共中央政治局常委。佢自2012年中共十八大之後做總書記開始掌權，係有史以來第一個任期超過十年嘅國家主席；亦係毛澤東之後任期最長嘅中國共產黨領袖，眾多西方學者同媒體認為習係典型嘅獨裁者。

## 生平
佢阿爸係開國元老、前國務院副總理、全國人大常委會副委員長習仲勛。佢喺1974年1月加入中國共產黨，係典型嘅太子黨掌權者，同原重慶市委書記薄熙來形成鮮明嘅對比。

佢響2012年11月嘅中國共產黨第十八次全國代表大會當選中央委員會總書記、中共中央軍事委員會主席。響2013年3月嘅第十二屆全國人民代表大會中當選中華人民共和國主席同埋國家中央軍事委員會主席。之前佢做過中共中央書記處書記、中央軍委副主席、國家副主席同埋中央黨校校長。

2012年12月，上臺冇耐嘅習總去咗南方巡視，佢去咗廣東，表示佢係一個開放嘅執政者。

2013年10月，習近平響中共十八屆三中全會後廢除咗勞改制度。

2014年，同中紀委書記王岐山合作進行俗稱「打老虎」嘅大規模反貪污行動，徐才厚、周永康同埋令計劃等人先後落台。

2015年11月7號，習近平以中共領導人身份，同時任台灣領導人嘅馬英九於新加坡舉行兩岸領導人會面。會面過程當中雙方并冇互稱官銜，而喺互稱「先生」。哩次兩岸領導人會面喺自1949年兩岸分治後嘅第一次，具有重大歷史意義。

2017年10月25號，習近平喺中共十九屆一中全會上面以全票連任總書記同軍委主席，開始佢第二個任期。

2018年3月11號，第十三屆全國人民代表大會通過修憲廢除國家主席任期限制，呢次修憲被指係習近平為自己終身執政乃至「稱帝」鋪路。

2022年10月23號，習近平喺中共二十屆一中全會上面再次連任中共總書記同軍委主席，又將團派嘅李克強、汪洋、胡春華等潛在對手全部踢出政治局，以自己嘅親信壟斷政治權力，實現完全獨裁。同時由於冇任命接班人，外界普遍相信習近平會喺可見嘅將來繼續掌權，甚至成為繼毛澤東之後嘅另一個終身獨裁者。

2023年3月10號，習近平史無前例再次連任中國國家主席，成為中華人民共和國史上任期最長嘅國家主席，亦係第一個任期超過十年嘅國家主席。

## 文化水平

根據官方資料，習近平嘅學歷係清華大學化工系本科、清華大學馬克思主義理論與思想政治教育專業法學博士（在職研究生），但係毛澤東前秘書、前中央組織部副部長李銳認為習近平真實水平只有小學程度。自由亞洲電台等媒體同部分中國異見人士認為習近平攞到嘅清華大學化工系本科同清華大學馬克思主義理論與思想政治教育專業法學博士學位存有爭議。唔少中文批評習近平嘅輿論用「小學博士」去稱呼習近平。

## 習慣
，官方並冇講過點解佢咁做，坊間出現過啲同呢樣嘢有關嘅流言蜚語，亦有人因為咁改咗「歪頭熊」呢個花名嚟奚落佢。

## 爭議

2019年尾，喺中國武漢市爆發由新型沙士病毒引起嘅武漢肺炎，習近平收到地方政府嘅匯報之後下令向外界隱瞞疫情，搞到疫情喺中國境內大爆發。到武漢肺炎疫情蔓延到世界各地嗰陣，習近平又要求世界衛生組織唔好咁快發出全球瘟疫警告，再搞到疫情喺全球失控，無數人感染病毒發病甚至死亡。之後世衛專家小組想調查病毒源頭同埋武漢病毒研究所嗰陣，習近平當局又千方百計阻撓，搞到世衛專家始終得唔到病毒起源嘅資料，但中國又死口唔認自己係病毒源頭，世衛組織總幹事譚德塞話已經盡咗力同埋對中國好失望。因為武漢肺炎疫情喺中國持續惡化搞到要封城，但係因為中國嚴謹封城，所以初期好快就控制到。不過習近平為咗順利召開中共二十大再次連任中共總書記實行個人獨裁統治，一直搞所謂「動態清零」，結果長時間大範圍封城嚴重影響經濟民生，搞到民怨沸騰。習近平喺二十大仲要強調「動態清零不動搖」，順利連任第三個任期之後都唔肯鬆手，最終全國多地爆發反對習近平清零嘅「白紙行動」，係六四事件之後最大嘅群眾抗議運動，迫使習近平當局放棄之前一直堅持嘅清零政策。

## 註釋

## 參考

## 睇埋
*習近平負面稱呼
*習近平個人崇拜

## 出面網頁

* 習近平空降上海一哥、第五代新星習近平率先出線 香港明報 2007年3月25號
* 上海市召開黨政負責幹部大會宣布中央決定 大陸東方網 2007年3月24日
* 習總簡歷 新華網

|colspan="3" style="background: #DE0000; color: #FFDE00" |**中國共產黨職務**

|-

|-

|colspan="3" style="background: #DE0000; color: #FFDE00" |**中國政府職務**

|-

|-
發財樹

**發財樹**（；學名：**'／**'）；又叫做**美國花生**（；）、**瓜栗**（）、**馬拉巴栗**（）、**中美木棉**（）、**木瓜栗**（）；佢係木棉科瓜栗屬嘅常綠或半落葉喬木，原產中美洲、南美洲。呢種植物重係一種熱帶觀葉植物。

## 形態
呢種植物一般喺7——8月開花。

## 用途
瓜栗籽喺煮熟後可以當花生噉食。樹幹可以造紙同漿糊。喺臺灣，瓜栗枝幹屈曲成辮子，經盆栽化之後，成為出口貨經濟作物發財樹。另外，佢重可以用嚟做室內盆栽同園林嘅風景樹都得。

## 相

## 出邊參考

* 馬拉巴栗
* 園藝寵兒－馬拉巴栗

類:喬木
馬龍白蘭度

**馬龍白蘭度**（Marlon Brando；）係美國演員，贏過奧斯卡金像獎，演戲半個世紀。
怪談

**怪談**可以係：

*怪談，香港商業電台製作嘅靈異廣播劇。
*怪談，香港有線電視製作嘅靈異電視節目。
*怪談，日語，即係鬼故。
大仲馬

**大仲馬**（**Alexandre Dumas**，多數叫**Alexandre Dumas, père**，原名**Dumas Davy de la Pailleterie**；）係法國作家，寫小說出名。名作有好多，例如三劍俠（法文Les Trois Mousquetaires）、基度山恩仇記（法文Le Comte de Monte-Cristo）咁。所以佢係世界法國知名作家之中數一數二。佢唔只寫小說，重有寫話劇同雜誌。

佢個仔都出名，都叫Alexandre Dumas。所以老頭叫大仲馬（Alexandre Dumas, père）；而個仔叫細仲馬（Alexandre Dumas, fils）。
Alexandre Dumas

**Alexandre Dumas**係法國作家名，可以指

*大仲馬（Alexandre Dumas, père）
*小仲馬（Alexandre Dumas, fils）
余彭年

**余彭年**（英文：**Yu Pang-lin**，），別名**彭立珊**，係湖南省漣源市藍田鎮中人士，深圳彭年酒店創辦人，中國慈善家，連續3年位列「胡潤慈善榜」「首善」桂冠，2008年累積捐款超過30億人民幣。

余彭年自幼家貧，做過記者，23歲去咗上海打工。中共建國後第5年，1953年俾人誣告係「逃亡地主」，坐咗3年監。1958年由上海經澳門屈蛇走嚟香港打工，之後做老細，搞房地產建築、酒店業、時鐘酒店等。嚮1980年代中國改革開放，余彭年返深圳投資起彭年酒店、彭年廣場等。

## 行善哲學
余彭年寫咗篇文《我的感言》認為：「子強於我，留錢幹麼？子弱於我，留錢幹麼？」，留錢畀後人會害咗佢哋。所以遺產不留後代，全部撥做公益慈善。余彭年有兩個仔同埋孫仔，都只係做彭年集團嘅職員。

余彭年行善必定親力親為，因為1982年佢捐畀家鄉嘅醫療儀器、醫療中心，救護車俾人改裝成地方領導嘅私家車，余彭年覺得好心痛。

因此佢自資成立彭年光明行動，保證所有捐贈嘅錢都可以直接做好事。白內障患者嘅一切交通費、住宿費、醫療費都係由余先生畀。

## 名堂
* 香港元朗博愛醫院，總理
* 深圳市人大常委
* 社會基金會，名譽會長
* 中國余彭年慈善基金會，創辦人
* 彭年光明計劃，創辦人
* 香港余氏慈善基金會，主席
* 尖沙咀街坊福利會，永遠名譽會長
* 富得發展有限公司，董事長
* 元昌置業有限公司，總經理
* 億朗有限公司，執行董事
* 環亞酒店企業管理公司，顧問
* 深圳彭年酒店，董事長
* 九龍塘保留李小龍故居，贊助人

## 家族後人
*彭亞如，大仔
**彭志兵（葉楚航馬房賽駒「光明傳承」、文家良馬房賽駒「彭玥」馬主，港島聯第10屆理事會會長）
*彭亞凡，二仔
**彭新瀚、彭新英、彭新杰、彭新林

## 出邊參攷
* 余彭年富翁中的「光明特使」
* 余彭年：專做好事的湘籍企業家
* 余彭年：職業慈善家 累捐款已超過 30 億元
* 余彭年標售5地皮賑災 包括李小龍故居
* 亞洲週刊專訪: 深圳彭年酒店董事長、慈善家余彭年，捐出了財產，也捐出了創意
嘩嘩嘩！打到嚟！

**嘩嘩嘩！打到嚟！**，係吳君如純個人風格嘅時尚清談節目，經香港商業電台2台出品，1997年首播。廣播時間通常都嚮夜晚到凌晨。其他節目主持人先後重有杜汶澤、鄒凱光、谷德昭、李力持、谷德昭、田蕊妮、吳鎮宇、森美、何國良、詹志民、張家豐、黃伊汶等。

### 節目環節
* 城中人物專訪：黃子華、張達明、李力持、葉劉淑儀、李嘉欣、商天娥、劉嘉玲、陳百祥、盧海鵬、樂易玲、方力申、鄧麗欣、林建岳等。
* 《三個搵一個》，估真係以前職業做過。
* 廣播劇《神姑俠侶》
扭計骰

**扭計骰**（；，中國大陸叫**魔方**，台灣叫**魔術方塊**）係種益智機械玩具，1974年由匈牙利建築學教授同雕塑家魯比克（Ernő Rubik）發明。全世界賣咗三億幾粒，1980年代最興，到而家都好多人玩。

粒骰係個三層立方，由26個粒立方仔同埋一個三維十字軸砌成。其中6粒中心，12粒邊同8隻角。

## 起源
最早嘅扭計骰係魯比克教授發明嘅，但是並唔係為咗投入生產同娛樂。因為佢係建築學同埋雕塑學教授，所以佢自己郁手做出第一個扭計骰嘅雛形來幫學生認識空間立方體嘅組成同埋結構。響佢完成第一個作品之後，轉咗幾下，發現原本齊整嘅扭計骰竟然好難恢復，於是佢意識到呢個新嘅發明會好唔簡單。但佢估唔到呢個邊長唔夠6公分嘅玩具竟然會響未來風靡全球，甚至出現咗以扭計骰為道具嘅運動。

## 類別
扭計骰嘅類型有好多款，三層立方（3×3×3）嘅最普遍，俗稱3x3。

### 三層
最普遍嘅扭計骰，當初發明嘅就係三階。

### 兩層

喺正方體嘅扭計骰入面，佢係最易扭嘅。學識三階就會自然識。

### 四層

難過三層，還原世界紀錄係十九秒幾。還原法同三層嘅大同小異，要識扭中心同應付啲特別情況。

### 五層

層階或以上嘅扭計骰同四階差唔多，所以學咗四階，扭五階就好易。

### 六層
六階而家有得買，不過大舊，易散。

### 七層
七層都有得買，方塊本身係圓弧型，因為再用正方體設計會散。

原因：http://www.davidguo.idv.tw/Cube/why77sphere.htm

家陣已經有賣二十一層嘅扭計骰。

## 還原法
1980年代已經出現好多普及嘅還原方法，其中出名嘅有呢幾種：
* 逐層扭（Layer By Layer，LBL），最易學。
* CFOP=Cross+F2l+Oll+Pll，原理同 LBL 差唔多，但係步數少 LBL 好多，要背多好多式。

## 符號
L 左順（時計方向）

L' 左逆

R 右順

R' 右逆

U 上順

U' 上逆

D 底順

D' 底逆

F 正面順

F' 正面逆

B 背面順

B' 背面逆

## 參考資料

## 出面網頁
* 教你扭扭計骰
* 3x3 LBL (廣東話)
* 30分鐘學會扭計骰！(粵語)
貓眼星雲

**貓眼星雲**（**NGC 6543**）係響天龍座嘅一嚿行星狀星雲，特點係佢個結構幾乎係所有有記錄嘅星雲當中最複雜嘅一嚿，由哈柏太空望遠鏡拍到嘅圖像顯示，貓眼星雲擁有繩結、噴柱、弧形等各種形狀嘅結構。
行星狀星雲

**行星狀星雲**係一種天體，係低質量恆星（質量係0.1至1個太陽質量）死嗰陣嘅一種狀態，外圍有由等離子構成嘅發光氣體外殼，中心就係裸露嘅核心（白矮星）。佢哋實際同行星無關係，只係因為通過光學望遠鏡睇落好似例如木星咁嘅巨型氣體行星，所以有呢個名。

## 概論

行星狀星雲係發射星雲嘅一種，呢類星雲係低質量恆星（例如係太陽）生命終結嘅產物：喺一粒噉嘅恆星生命就嚟要結束，即係內部嘅氫燃料就快用完嗰陣，佢會演變成一粒紅巨星（red giant），並且將佢最外部嘅物料射向四周圍嘅太空，令到佢周圍嘅太空有咗一浸氣體喺度；而當佢喪失質量喪失到咁上下嗰時，佢會變成一粒白矮星（white dwarf）－佢溫度會上升，而且會開始射出大量嘅紫外線，啲紫外線會令到佢周圍嗰啲之前射咗出去嘅氣體離子化，跟手呢啲離子化嘅物料就會發光，形成一笪電離氫區（所以一嚿行星狀星雲實係本身識發光嘅）。呢啲機制喺行星狀星雲嘅外觀嗰度會睇到－行星狀星雲嘅一個大特徵係中心會有一粒星喺度發光。行星狀星雲通常頂櫳都只係會維持幾千年左右，以天文現象嚟講短暫得好交關。

根據天文物理學家嘅計算，太陽估計會喺 120 億年老嗰時變成行星狀星雲。

## 攷
漢服

**漢服**，係指漢人嘅衫，同時係一種中國朝代服飾同埋相對於中國少數民族衫嘅漢人服飾嘅概念。有啲專家話，漢人嘅衫喺古代係民族文化交融嘅見證，由南北朝到隋唐，漢人嘅衫一直喺胡化同漢化之間咁互相學嚟學去同變嚟變去，胡人學漢人衫，漢人學胡人衫，喺一路以嚟嘅交流裏面整出嚟啲效果更好更舒服嘅款式，而新款式嘅出現，再慢慢咁俾大家接受，每個時代都有每個時代流行嘅衫。喺清朝，清初滿洲人迫漢人剃髮易服，導致清朝嗰時漢人男人從滿俗、女人就滿漢異俗、漢族品婦從滿俗而平民從漢俗。而今韓國嘅韓服就受到中國明代衫嘅影響，日本嘅和服，亦有借鑒中國唐代風格。

## 相關歷史

1644年清兵入關，推行剃髮易服政策，為咗易於辨識順逆，所以強迫統治範圍裡面嘅漢人剃髮易服，清初江蘇人王家楨喺《研堂見聞雜記》話，禁令鬆時可著明代衣物，嚴時須論罪殺頭。

後嚟因為剃髮易服好難實行，所以清政府做咗妥協同讓步，雖然無撤銷意圖，但手段從最開頭嘅暴力轉為順其自然同潛移默化，採取「移風易俗」政策，好似喺康熙三年，清政府本來想申令禁纏足，但因為漢族士大夫唔鍾意所以無實行到，令到民間髮式衣著雜亂，亦出現咗好多老百姓嘅衫依然為明制嘅情況。後嚟明代官服之類嘅衫喺清朝嘅社會裡面逐漸消失，但係清朝時期嘅兒童、僧侶、道士同女性依然可穿著明代嘅服飾。

清早期到中期，啲官員以外嘅一般漢人百姓都可以著前朝服飾，到咗清中期，漢人男女服飾已基本改咗，到咗晚清時期，絕大多數漢人都自願咁改著滿化服飾。根據乾隆時期朝鮮人所講，朝鮮使者洪大容入北京，漢人幾乎皆唔識明代衣物，洪大容話中國人忘咗本。喺辛亥革命嘅時候，喺中國某啲地區仍然保留咗明代式樣嘅服飾

漢滿婦女嘅髮式喺清朝初期都依然保留住原有嘅樣式，後來隨住互相之間嘅影響，令各自嘅髮式都有咗明顯變化，喺「十從十不從」下，清朝嘅漢族婦女依然可以著明代時期啲衣飾，更加影響咗滿族婦女嘅審美觀。


File:清俗紀聞－清代婦女１.png|清朝漢人女性嘅衫
File:清俗紀聞－清代兒童.png|清朝漢人兒童嘅衫
File:清俗紀聞－清代道士.png|清朝道士嘅衣著


## 參考

## 睇埋
*和服
*韓服
怪談 (電視節目)

**怪談**係香港有線電視娛樂台嘅長命靈異節目。喺1996年首播，做過佢主持嘅有雷宇揚、施明、雲海、關寶慧、張學潤、歐綺霞（Monique）、梁嘉琪，直至節目取消前嘅主持係梁思浩、余思敏同埋陳曉華（喺2007年下半年加入）。

節目原本係逢禮拜日深夜十二點半播放（有線A台第日同時段重播），後來改咗逢禮拜六夜晚十一點正播出（有線電視第1台第日同時段重播），放映時間約莫一個鐘頭。

2009年，《亞庇不思議手記‧奪魄墓場》（2008年12月20號播出）有機會爭2008年度電視欣賞指數調查最佳節目頒獎禮嘅評審團大獎，係第一個攞到呢項提名嘅同類節目，但最後都拎唔到。

## 內容

### 第一代

### 第二代

### 第三代

#### 怪談新耳袋
《怪談新耳袋》係一套日本 TBS 電視台製作嘅靈異單元劇（英文版 DVD 嘅標題係《Tales of Terror from Tokyo and All Over Japan》），喺節目裏面播放。

#### 怪談熱線
觀眾可以用電話同主持、嘉賓傾吓偈，講吓撞鬼經歷、問吓嘢同埋討論吓或者回應吓嗰日嘅話題。

### 第四代至第六代
節目喺2006年嚟咗一次大革新，由第四代主持接棒；而第四代至第六代嘅內容基本上係一脈相承，通通都以《不思議手記》嚟做骨幹，只係換咗女主持。

#### 不思議手記
由一隊有線電視攝影隊冒險到地球上唔同嘅旮旯探究靈異事件，曾經去過泰國、台灣、東南亞、日本等地方，就係《不思議手記》。2007年，節目更公開招募對不可思議嘅嘢勁有興趣嘅觀眾去做「怪談攝製隊」嘅成員，跟埋大隊出去海外拍嘢，反應都好熱烈，最後兩位參賽者當選。

呢個系列喺2006年1月7號播到2009年4月4號，跟住播嘅係《奇人詭異檔案》。

而家怪談外訪嘅成員有：

注：喺「大馬不思議手記」，Man 同 Jackie 女無去，由新成員超君、Kurt 頂上。

##### 不思議自由行
哩個活動喺2007年1月第一次搞，公開招募對古靈精怪嘢感興趣嘅觀眾做「怪談攝製隊」隊員，參加嘅人要過關斬將至可以入圍，最後贏咗就可以跟大隊去外面拍嘢。

喺2008年，個活動都搞過宣傳，但係後來唔知做乜無咗件事，亦冇正式公開宣佈過腰斬嘅決定同埋原因，所以完全唔知佢搞咩鬼；又因為《不思議手記》系列已經播完，呢個活動都會跟住收檔。

##### 重播
2008年12月10號起，有線電視第1台重播《不思議手記》系列：

#### 靈異照片、錄像同錄音
主持人同師傅研究觀眾提供嘅靈異照片、錄像同錄音。

#### 怪談熱線
觀眾可以用電話同主持、嘉賓傾吓偈，講吓撞鬼經歷、問吓嘢同埋討論吓或者回應吓嗰日嘅話題。

#### 笑談
因為多數人喺過年時比較避忌鬼怪邪靈之說，《怪談》就改名做《笑談》，內容都改咗做生肖運情、招財、開運、趨吉避凶、迎桃花之類。

#### 警界靈訊
哩個環節係由余思敏同埋簡信回師傅揸旗，自2008年4月5號起到6月28號一共十三集，每集播一個字咁上下，喺節目嘅第四節度播，用檔案形式講吓警隊內部嘅靈異傳聞同埋剖析吓啲傳聞堅定流，其中有啲案件，好似嘉利大廈大火、Hello Kitty 藏屍案、徐步高槍擊案、跑馬地馬場大火咁，都好轟動。

#### 屍前‧死後
《屍前‧死後》係盂蘭節嘅特備節目，由2008年7月26號起至9月27號為止一連十集，主持梁思浩用第一身嚟演繹一個人死咗之後嗰「七七四十九日」裏面嘅真實經歷，百無禁忌**「為自己搞一個最正嘅[[喪禮]]」**，可以話係「死屍真人騷」。就官網所講，師傅會講吓殯葬儀式嘅習俗同埋忌諱、化妝師點樣幫先人遺容上粧、破地獄儀式可唔可以破開地獄度門、土葬墳穴究竟要掘幾深……之類嘅話題。

#### 奇人詭異檔案
呢個係接替《不思議手記》嘅新環節，由2009年4月11號起播出，每集長十幾分鐘，內容係以搜羅世界各地嘅奇人同埋異士嘅超人力量、特異功能、非常行為做主題，畀觀眾唔單只可以大開眼界，重可以增廣見聞。

## 每集主題一覽
下面係2006年1月7號起每集嘅主題：

### [[2006年]]

### [[2007年]]

### [[2008年]]

### [[2009年]]

## 怪談 FAN CLUB
怪談係呢度少有成立咗影迷會（非牟利）嘅電視節目，搞呢個會嘅目的係想凝聚一班鍾意研究不可思議嘅嘢嘅朋友，喺活動裏面交流吓。

## 網上侵權問題
自從《不思議手記》系列推出以嚟，怪談嘅知名度高咗唔少，有網民將每集錄製成視頻檔案上載到互聯網畀人睇（例如 YouTube、土豆網之類），又或者用點對點技術（P2P，好似 BitTorrent、Foxy 咁）任人下載，造成網上侵權問題。

喺2008年底到2009年初，有線電視「徇眾要求」，開始響自己嘅《怪談》網頁免費提供最近幾集嘅網上重溫同埋嚟緊嗰集嘅預告片，又向 YouTube 作出正式投訴，又喺第1台重播咗三個系列嘅《不思議手記》，嚟對付呢種非法嘅上、下載行為。

## 參考資料同註釋


## 出面網頁
*有線電視‧怪談官方網頁
*有線電視‧怪談官方討論區
劉禪

**劉禪**（禪讀善，；），乳名叫**阿斗**（），字**升之**（），名**禪**，字**公嗣**（），即係**蜀漢後主**（），蜀漢昭烈帝劉備個仔，蜀漢第2個、亦係末代皇帝，223年—263年在位，係成個三國時期入便，在位時間最耐嘅皇帝。

魏國滅咗蜀漢之後，劉禪移居魏國都城洛陽，被司馬昭封為**安樂縣公**（），後來，响西晉泰始七年（271年）死喺嗰道，謚號**思**，故稱**安樂思公**；西晉末年，南匈奴出身嘅劉淵（前趙光文帝）起事，國號叫做**漢**，即係前趙政權，追謚劉禪做**孝懷皇帝**，史稱**漢懷帝**。

## 攷
唐山大地震

**唐山大地震**係1976年7月28號北京時間凌晨3點42分53.8秒，發生響距離中國北京市只有150公里嘅河北省唐山市嘅地震，黎克特制7.8級，震源離地面6公里。地震破壞嘅範圍有21萬平方公里，成個唐山市即刻變成平地，全市交通、通訊、供水、供電中斷，造成24.2萬人死，16.4萬人重傷，直接經濟損失54億人民幣（1976年市值）。
唐山大地震 (搞清楚)

**[[唐山大地震]]**係1976發生嘅大災難，亦有其他作品根據呢次事件改篇：
* 唐山大地震 (書)，錢鋼所寫嘅報告文學
* 唐山大地震 (電影)，2010年中國電影
象棋 (搞清楚)

**象棋**可以係：
* 中國象棋
* 國際象棋 （西洋棋）
* 日本將棋
* 韓國將棋
* 泰國象棋
* 印度象棋（恰圖蘭卡）
白話文

**白話文**，又叫**語體文**，係指以啲漢語族語言嘅口語做基礎，經過加工嘅中文書面語。日常生活寫嘅中文，大多數係官話白話文（例如中文維基百科用嘅語文）。而唔係用官話白話文寫嘅漢語族語文，係古時嘅文言文（例如文言維基大典用嘅語文），抑或係粵語白話文（例如粵文維基百科用嘅語文），又或係吳語白話文（例如吳語維基百科用嘅語文），甚至係閩南話白話字嘅文（例如閩南話維基百科用嘅中文，係拉丁字母系統）。

## 言文一致到分離

喺上古時期，好多書寫文本查實係同口語好一致嘅，特別係喺記錄有啲普通人民歌嘅《詩經》同埋記錄人語錄嘅《論語》等書當中；啲上古漢語嘅書面語查實係基於先秦口語寫成嘅。

到秦漢以後啲書面語正分成兩派，一派惗去模仿啲上古人嘅書面語（即，上古人口語嘅成文），推行古文運動；一派以時興嘅口語做基礎去創作，譬如宋詞、元曲、戲劇、明清小說之類。

## 明清啲粵吳白話文
進入到明朝陣時，言文分離條罅麓已經十分之大，同時各埞方啲漢語逐漸透過民歌或者喺曲藝從屬位置破露嘅形式𨂾上檯面。就好似民歌着記落《詩經》裏頭一樣噉，粵語口語着記落木魚歌，而吳語（蘇州話）口語亦都得作爲說書亦即係後尾評彈嘅一部份傳播出去，啲分別着認爲係後尾廣白、蘇白文學嘅開始。

到清朝中葉，粵謳開始喺盲女、妓女當中有傳唱到，後尾亦都有文人參與寫作，並喺當中有啲着雅化，亦都嘸單止掬喺情歌方面而特別喺晚清更加有批判時局之類嘅題材。不過同時期嘉慶年寫嘅張南莊本官夾吳（上海話）嘅鬼神小說《何典》着認爲係顛覆齊啲傳統文學種對嚴肅、高雅嘅**𢰽**求，而使盡啲至生動嘅俚詞俗語喺上海話當中嘅去搽畫啲人物同故仔並捉啲傳統價值嘅風雅面衣剝甩躂地；亦都係因爲噉，喺再版之後到民國，本書正反而得到啲文人似魯迅嘅推擁。跟《何典》到晚清，《海上花列傳》､個作者韓邦慶根據記載仲係擸住態度「京語做得吳語都做得」嚟堅持吳語入文嘅，着認爲打破到啲人嘅成見即「方言入文係嘸合法嘅」；之後喺上海又有《海天鴻雪記》、《九尾龜》啲小說面世，段時期着認爲係吳語小說嘅高峯。同時期，粵語唱白亦都開始進入到廣東大戲、個本來係使開戲棚官話嘅戲劇，喺呢個時期啲粵謳亦都一路發展，有「新粵謳」嘅出現。

## 官話文嘅逼搫同粵吳文嘅落鑗
1920年，喺國語統一籌備會嘅主張同埋「增修國音字典委員會」嘅決定下，北平音（京白）着定成標準音並推廣到全國學校。係噉，進入到20世紀20年代末，廣白書寫逐漸讓位畀官話、文言書寫；粵謳同班本喺廣東報章上高嘅一柵天地亦都捱官話、文言小說替代，標明到粵語白話文書寫喺內地嘅終結。同時，上海小說似《人間地獄》當中嘅吳語成分都少唨好多。跟尾，雖然有前佢幾年嘅本《吳歌甲集》嘅廣受歡迎做墊，《吳歌乙集》喺付印陣時就撞到風波，因爲其中啲「猥褻歌謠」令到經手人捱從中山大學開除。最終喺 38年本吳語味已漮嘅《亭子間嫂嫂》之後，吳語小說即宣告斷絕。

## 參考
經濟全球化

**經濟全球化**係全球化響經濟嘅一個範疇，指商業機構可以將佢嘅商品同服務響全世界賣。
## 經濟全球化嘅4個階段
2019年1月17號，世界經濟論壇嘅主席辦公室傳訊部首長Peter Vanham發表文章，提出世界經歷過4個全球化階段：
*全球化1.0：19世紀至1914年
*全球化2.0：1945年至1989年
*全球化3.0：1989年至2008年
*全球化4.0：2008年至今
## 睇埋
*全球化
*世界經濟

## 參考
類金屬

**類金屬**係指特性介乎金屬同非金屬之間嘅元素，而家有7隻，分別係硼、矽、鍺、砷、銻、碲同釙。「類金屬」並無明確定義，但類金屬一般有以下特性：

* 類金屬通常產生兩性嘅氧化物；
* 類金屬通常係半導體（例如硼、矽同鍺）至半金屬（例如銻）。
象棋

**象棋**係中國傳統嘅棋，兩個人捉，分別攞紅黑；現代捉法一般都係紅行先。棋盤由九條直線同十條橫線相交而成，每邊有16隻棋，分別係：一宮頭（黑、紅分別由將、帥代表）、兩士（或仕）、兩隻象（或相）、兩隻車（或俥）、兩隻馬（或傌）、兩隻砲（或炮）、5隻卒（或兵）；每隻棋都放喺交點上。

## 名稱由來
**象棋**點解叫「象」棋，講法有好多種，其中比較可信嘅講法係：
原本係叫「將棋」，從中國傳去韓國(韓國將棋同中國象棋相似度非常高)同日本，所以韓國同日本至今都係叫「將棋」。
之後因為比較高質嘅棋子用象牙嚟做，同埋「象」同「將」讀音差唔多，所以有意無意之間，漸漸叫成「象棋」。

## 棋盤
象棋盤由九條直線同十條橫線相交而成；棋都放喺交點上面；中間一行叫「河界」，無直線，通常寫住**楚河漢界**（源自楚漢相爭時嘅鴻溝）或者「觀棋不語真君子，起手無回大丈夫」。 

而家通行嘅記譜法中，呢九條直線，雙方都由右向左數，紅方由用中文字「一」至「九」記，黑方就由自己嘅右到左用阿剌伯數字「1」至「9」記；例如，紅方嘅一線就係黑方嘅 9 線。 

第四條直線（或第 6 條直線）同第六條直線（或第 4 條直線）稱為「兩肋」、「兩肋線」，簡稱「肋」。 

棋盤上，劃有斜交叉線而成「米」字形方格嘅地方，雙方各有一塊，叫為「九宮格」，簡稱「九宮」，係將 / 帥同士活動嘅地區。

## 棋子
將（帥）（公）：沿住自己九宮格內嘅橫直線行一步，落點有對方嘅棋就可以食咗佢。將同帥唔可以喺無棋子隔住嘅情況下企喺同一條直線，如果有人行咗步棋而出現呢個情況，咁就等於自殺，對方可以喺跟住嗰步棋用自己嘅將（或者帥）食咗另一方嘅帥（或者將），呢個動作叫做「飛將」。喺正式比賽「飛將」係冇必要嘅，因為自殺嗰一方已經被判犯規輸棋。

因為只有**車**、**馬**、**炮**可以走到棋盤上面任何一個位置，可攻可守，所以佢地又叫**強子**或**大子**。

車（俥）：可以唔限距離向前後左右行，直至遇到第一隻棋為止，唔可以跨過第啲棋，落點有對方嘅棋就可以食咗佢。

馬（傌）：「日」字形行，相等於先橫行或直行一步，再45度角轉彎走對角。如果橫行或直行嗰一步有隻棋（無分敵我），咁就唔可以再走對角，呢個情況叫做「棘馬腳」。一步最多會有八個落點，落點有對方嘅棋就可以食咗佢。

炮（砲）：行法同車（俥）一樣，可以唔限距離向前後左右行，直至遇到第一隻棋為止。但佢唔係食遇到嘅第一隻棋，而係食第二隻棋，即係話佢同埋目標之間要有一隻棋（無分敵我），中間嗰隻棋叫做炮架，炮架同目標之間嘅距離又係無限制。炮（砲）只會喺要食棋嘅時候，先可以跨過第啲棋子。

**士**、**象**嘅設計主要係用嚟保護**將軍**嘅。

士（仕）：沿住自己九宮格內嘅斜線行向對角走一步，落點有對方嘅棋就可以食咗佢。

象（相）：「田」字形行，45度角向對角走兩步，唔可以過河，落點有對方嘅棋就可以食咗佢。「田」字中間嗰點叫「象眼」，如果嗰度有棋（無分敵我），就唔可以走過去「田」字嘅對角，咁叫「塞象眼」。

卒（兵）：未過河前每次剩係可以向前行一步，過河後可以向前、向左或者向右行一步。任何時候都唔會向後行，落點有對方嘅棋就可以食咗佢。

考古: 點解國際象棋有皇帝，中國象棋冇皇帝？
因為古時中國象棋係平民嘅遊戲，高尚人通常捉圍棋，平民唔可以用皇帝嚟玩，所以改用將、帥代替。
相反國際象棋喺歐洲成為咗貴族嘅遊戲。

## 子力
喺象棋中，好多時都少不免會有「換棋」（「搏棋」）情況出現，呢個時候就要判斷換唔換得過。

至於子力大致可以咁分（用分數計，子力分數有唔同嘅講法，喺唔同局面棋子價值會變動，只當參考用）：

* 將（帥）：無限大分，因為佢無得搏（一搏就死）。
* 車（俥）：10 (或11) 分，活動範圍大、搏鬥力量自然亦大。
* 炮（砲）：4.5(約5)分，活動範圍雖然同車一樣，但受「炮打隔子」嘅限制。通常開局勁啲，因為易搵砲台。
* 馬（傌）：4.8(約5)分，機動性強，殘局可以使用自如，最多可控制8個位置，但受馬腳限制。
* 象（相）：2分：主要為防衛本方陣地，唔過得河作戰，但係可以做砲台。
* 士（仕）：2分，主要為保護主將，唔離開得九宮，河就更加唔使過，都可以做為砲台。
* 未過河嘅卒（兵）：1分，因為只可以向前行，避唔開敵人攻擊。
* 過咗河嘅卒（兵）：2分，過咗河可向前左右行，機動性高咗，但冇得向後行。
* 到咗底嘅卒（兵）：1分，因為只可以向左右行，唔得前後。

## 循環手
捉棋嗰陣，有時會出現不斷循環嘅局面，判斷方法主要有中國棋規、國際棋規兩種，中國棋規比較嚴謹，國際棋規比較易判斷。

單方**長將**唔變一定判輸。
漁業

**漁業**（）係指收穫魚、海鮮或者其他水中動植物嘅行業，屬於第一產業，主要分為捕魚業同養殖漁業。
生殖器

**生殖器**，又稱**性器官**，係指生物用嚟有性繁殖所用生殖系統嘅各部分。

## 植物

## 動物

人類同大部分哺乳動物嘅生殖器官主要有：

* 男（雄）：脧、膥子、附睾、膥袋、前列腺、尿道球腺等。
* 女（雌）：陰蒂、陰道、陰唇、子宮、輸卵管、卵巢、前庭小腺、前庭大腺等。
黑糖瑪奇朵

《**黑糖瑪奇朵**》係台灣一套偶像劇，一共有13集，由台灣藝人團體棒棒堂同黑澀會美眉首次主演，2007年7月至10月響民視無線台同衛視中文台首播。
雙醣

**雙醣**（，），又叫**二醣**，係醣類一種，由兩個單醣分子化合而成。雙醣喺人體入面，必須分解做單醣，先至吸收到。

## 最常見嘅種類
*乳醣
*蔗醣
*麥芽醣
臺灣問題

**臺灣問題**（）係臺灣地區嘅政治地位同埋主權嘅問題，而家主要有3種立場：屬於中華人民共和國、屬於中華民國，同埋臺灣獨立支持者所講嘅「地位未定」。

## 睇埋

* 西台灣**：**一個對中國嘅另類帶有貶義嘅稱呼，一般係網上討論牽涉到台灣主權問題嘅時候會被使用。
國歌

**國歌**係一首代表成個國家嘅歌，用嚟表達對國家嘅熱愛同驕傲，亦會歌頌個國家嘅歷史同傳統。  
大部分國歌都係用進行曲（march）或者聖詩（hymn）風格寫成。有啲國家本身由好多地區組成（例如英國同以前嘅蘇聯），啲地區自己都有官方歌曲，雖然唔係主權國家，但都會俾人當做「國歌」咁用。

## 歷史
喺近代早期，一啲歐洲君主制國家已經有自己嘅皇室歌，有啲仲一直用到而家。  
《天佑吾王/女王》喺1619年已經有人唱過，到而家仲係英國同英聯邦好多國家嘅皇室歌。  
西班牙嘅《皇家進行曲》1770年做咗皇室歌，1939年變成國歌。  
丹麥更加特別，一路保留皇室歌 （1780），同時又有國歌 （1835）。

1795年，法蘭西第一共和國用法令正式定《馬賽曲》做國歌，係歷史上第一個有官方國歌嘅國家。  
有啲國歌本身好古老，但到好遲先正式承認，例如日本嘅《君之代》，歌詞嚟自平安時代（794–1185）嘅詩，但1880年先配樂。  
荷蘭嘅《威廉頌》旋律同歌詞都係16世紀嘅，但1932年先變做正式國歌。

到19世紀初，新成立嘅國家開始流行訂立國歌，特別係西班牙美洲獨立戰爭之後，例如阿根廷（1813）、秘魯（1821）、巴西（1831），歐洲就有比利時（1830）。  
之後亦有好多新國家訂國歌，例如葡萄牙共和國（1911）、希臘（1865）、菲律賓（1898）、立陶宛（1919）、威瑪德國（1922）、愛爾蘭（1926）、黎巴嫩（1927）。

意大利嘅《》1847年由Goffredo Mameli寫詞，Michele Novaro作曲。  
意大利統一時期好受歡迎，但因為歌本身有共和派同激進色彩，所以1861年成立王國之後就改用皇室歌《Marcia Reale》。  
二戰之後，1946年意大利變成共和國，就揀返《Il Canto degli Italiani》做臨時國歌，2017年12月4日終於變成正式國歌。

1920年《奧林匹克憲章》規定頒金牌要播得獎國家國歌，從此之後國歌喺國際體育賽事就變得好重要，搞到啲未有正式國歌嘅國家都要揀返一首。

美國1931年正式將《星條旗》定為國歌。之後墨西哥、瑞士等國家都將原本「實際用緊」嘅歌變成正式國歌。

去到1960年代去殖民化時期，新獨立國家普遍都會訂立國歌，例如肯亞嘅《》係1963年由一個專門委員會寫嘅。

有啲國家到而家都冇「法律上」嘅國歌，例如英國（《God Save the King》）同瑞典《》。  
近代先正式立法嘅就有盧森堡（1993）、南非（1997）、以色列（2004）。

## 用途

國歌喺好多場合都會播，例如國慶、外交場合、運動比賽等等。通常要企起身、除帽、行軍禮咁樣。

威爾斯係第一個喺運動賽事唱國歌嘅地方（1905年欖球賽）。而家奧運頒金牌、國際比賽開場都會播國歌。

有啲國家規定學校每日要播國歌，例如坦桑尼亞。  
亦有電台、電視台開台同收台播國歌，例如中國、哥倫比亞、泰國、印尼等。

台灣因為喺奧委會冇被承認為國家，只可以用《中華民國國旗歌》代替國歌。

2018年冬奧，南北韓合隊，用民謠《阿里郎》代替兩邊國歌。

## 創作

好多出名國歌都係由無名或小眾作曲家寫，例如《La Marseillaise》同《God Save the King》。

少數例外包括德國（旋律由海頓寫）同奧地利（有時話係莫札特作曲）。  
梵蒂岡嘅教宗國歌係 Charles Gounod 1869年寫嘅。

印度同孟加拉國嘅國歌都係泰戈爾寫嘅，佢係唯一寫過兩個國家國歌嘅人。

## 語言
國歌多數用自己國家嘅主要語言，但都有好多例外，例如：
* 瑞士國歌有四個語言版本
* 加拿大《噢，加拿大！》英法文歌詞唔同
* 南非國歌用五種語言
* 新加坡國歌只可以用馬來文
* 西班牙國歌冇歌詞
* 巴基斯坦國歌主要用波斯文

## 註

## 參見

## 其他拎
石英

**石英**係矽嘅一種氧化物，化學結構係SiO2（二氧化矽），三方晶系。佢係SiO2嘅十幾種天然同分異構體之中唯一喺常溫常壓下穩定嘅變體。呢種礦物係一種半透明或者唔透明嘅晶體，叫**水晶**，如果含有其他礦物嘅雜質就會有其他顏色，譬如瑪瑙。

雖然長石先至係最普遍嘅礦物質，但係喺地球版塊嘅地殼成份裏面，石英係最豐富嘅成份。石英質地堅硬，摩氏硬度係7，相當堅硬，密度係2.65 g/cm³，係花崗岩、砂同石英岩嘅主要成分。海洋地殻鮮含石英，惟火石係例外。

分類:礦物
昭和

**昭和**係日本昭和天皇在位期間用嘅年號，響大正之後，平成之前，時間係1926年12月26號至1989年1月7號，係日本史上用得最耐嘅年號。「昭和」出自《書經》尭典嘅「百姓**昭**明、協**和**萬邦」。

呢個時期曾經發生唔少事件，就好似二戰。1945年日本投降後，盟軍總司令改皇室典範，天皇再冇實權。
波斯尼亞黑塞哥維那

**波斯尼亞黑塞哥維那**（波斯尼亞文／克羅地亞文**Bosna i Hercegovina**；塞爾維亞文**Босна и Херцеговина**）係巴爾幹半島西面一個國，前身係前南斯拉夫六個聯邦單位之一，首都薩拉熱窩。佢喺1992年宣佈自南斯拉夫獨立之後，波斯尼亞戰爭就爆發，一路打到1995年。

波斯尼亞黑塞哥維那由、塞族共和國同組成。

波斯尼亞黑塞哥維那面積5.12萬平方公里，國內最大城係薩拉熱窩（首都）、巴尼亞盧卡（塞族共和國首都）、圖茲拉、澤尼察、比耶利納同莫斯塔爾。人口353萬，主要民族有波斯尼亞克人（約佔總人口50.1%）、塞爾維亞人（約佔總人口30.8%）同埋克羅地亞人（約佔總人口15.4%）。 三族分別信伊斯蘭教、東正教同埋天主教。官話係波斯尼亞話、塞爾維亞話同埋克羅地亞話。

## 參考

## 出面網頁

* 
* Council of Ministers of Bosnia and Herzegovina
* 
* 
* 
* 
* 
*
阪神地震

**阪神地震**又叫**阪神淡路地震**（），係一場響1995年1月17號當地時間清晨5點46分52秒日本神戶一帶嘅地震，地震規模係黎克特制7.2級。做成6,434死，43,792傷。

類:20世紀地震 
類:1995年
類:日本地震
謝斐道

**謝斐道**（**Jaffe Road**）又叫做**渣菲道**，係香港香港島北部嘅一條行車路。謝斐道東西走向，全長1660米，由金鐘東面軍器廠街開始，去到銅鑼灣世貿中心南門為止，係一條橫越灣仔同銅鑼灣兩區嘅長街，幾乎係完全平坦畢直嘅路。
奧克拉何馬州

**奧克拉荷馬州**（Oklahoma）舊時叫**屋加堪馬省**，係一美國州份，多印第安人，省城俄克拉荷馬城。
## 繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
*屋加堪馬
*鄂夸何馬
*岳嘉荷馬
*奧拉荷馬
*俄拉何馬
*奧克拉荷馬
*俄克拉何馬
片

**片**可以原本解劈開嘅木，比較薄，之後引伸做一啲薄嘅嘢。

**片**又可以指
*電影（Film）
*影片
*字幕
*底片
*方言片

## 相關
*片種
*剪片

## 冇相關
*開片
*尿片
張家豐

**張家豐**（**阿喱**，**Nathan Cheung**，）曾經係香港商業電台DJ，而家係東亞唱片 (製作)公司總經理。

佢讀過九龍華仁書院，香港中文大學系統工程。

## 主持嘅節目
* 《森美小儀K饉40》
* 《903 發開口夢》 
* 《發開乜嘢夢》 
* 《正在叱咤》 
* 《大鐵人123》
* 《乜嘢地獄》
* 《空中喱民》
* 《有耳喱民》

## 網上連載聲音小說
*編劇＆監製：聲音小說《Last Order Cafe》（2008年12月24日至2009年1月2日，全劇十集，每日上載Yahoo Music）

## 出書
*《細野生存指導之細野卜卜》(作者：**阿喱**　插圖：夢特嬌·全) ISBN 9789621437303
*《細野生存指導之細野卜卜（加強版）》(作者：**阿喱**　插圖：夢特嬌·全) ISBN 9789621437600
*《我愛她愛葡萄酒》(作者：**阿喱**) ISBN 9789621438959

## 出面網頁
*My903.com嘅Nath blog
*唱片騎師張家豐 大學生成新一代唱片騎師
*阿喱的blog 
*《881903.com》的自我介紹
何國良

**何國良**（），自喻做「流氓教授」，又叫**何良**、**博士**，係香港理工大學應用社會科學系副教授；本科社會學，香港文化。

## 做過
* 香港商業電台雷霆881《香港幾咁好，為人民服務》
* 香港電台電視部《五稜鏡─報看天下》

## 外面網頁
* 何國良簡介商業電台、香港理工大學
* 壹學堂名人：何國良嘅生活哲學
* 何國良做嘉賓：《無綫全民開講》
陳志雲

**陳志雲**（），花名**志雲大師**；係香港傳媒人，早期兼職播音員出身，以前喺節目中做旁白嗰時用藝名**韋家晴**，曾經做過TVB總經理（電視廣播業務）。現職香港商業電台首席智囊。

## 生平履歷
陳志雲喺出世嗰陣有十一磅重，佢係土生土長嘅香港人，鄉下嚮廣東省雲浮，佢早年先後讀過聖芳濟各英文小學、聖芳濟書院，香港中學會考得 3B 3C ，1983年香港大學畢業，主修語言學及舞台製作，之後撈過政務主任10年。其後加入無綫電視。

2010年3月，陳志雲涉嫌貪污被香港廉政公署調查，無綫亦因此停晒佢嘅職務，2010年9月正式被檢控。2011年9月，陳志雲被判無罪，控方後來上訴。2011年12月，陳志雲辭職，聲稱同無綫電視董事局嘅人事變動無關。2012年11月，上訴庭三位法官裁定原審區域法院法官裁決犯上咗法律觀點錯誤，撤銷本來嘅無罪裁決，下令案件發還原審法官續審。2013年3月原審法官維持陳志雲無罪裁決，2015年底上訴庭改判佢有罪同罰款，2017年3月終審法院改判佢無罪。

## 電視節目
*電台主持：
**《每一個晚上》（香港電台）
**《晨光第一線》（香港電台）
**《醒晨》（商業電台）
*電視主持：
**鏗鏘集（香港電台電視部，已離職）
**邵逸夫獎頒獎典禮司儀（2004年-2009年） 
**向世界出發（2006年-2008年）
**志雲飯局（2006年-2010年）
**志雲上素（2007年） 
*YouTube：
**志雲頻道 stephenchannel

## 參考

*陳志雲真情飯局 陳志雲專訪，2006年9月22日《明報》副刊
*陳志雲疾呼：我唔係同性戀 陳志雲專訪，2007年7月22日《蘋果日報》娛樂版

## 出面網頁
*陳志雲網頁
*陳志雲｜DJ主持｜商業電台881903.com
林海峰

**林海峰**（**Jan Lamb**，）係香港商業電台唱片騎師、歌手、節目主持人、演員兼埋導演，花名有「**林狗**」、「**阿Di**」、「**硬天師**」同埋「**林公子**」等。1988年，同葛民輝一齊組成軟硬天師，1995年拆夥之後繼續留響獨立商台發展。2005年，出個人唱片《三字頭》兼搞棟篤笑。2006年，軟硬天師復出。2019年，佢喺紅館舉行咗《是但噏Happy Monday》楝篤笑。

## 屋企
林海峰祖籍上海，喺香港出世，係商台DJ林姍姍個細佬、另一個藝人林曉峰嘅二哥。童年住過尖沙咀天文台道、觀塘月華街、大坑勵德邨，家下同彭羚住淺水灣；武俠影星狄龍係佢舅父。

## 唱片
*1998年《bit, bit...bit, bit》
*1999年《好時代1999》
*2001年《林狗 - 十大傑青》
*2001年《林海峰拉闊音樂會》
*2003年《我撐你》
*2005年《三字頭》
*2008年《我哋大家》
*2009年《Yes,I...do》
*2011年《30mething About Jan Lamb》
*2011年《Completely Jan Lamb》
*2011年《30mething Scary》

## 廣告
*《Yupi橡皮糖》-旁白
*《麥當勞開心樂園餐/早餐》-旁白
*《麥當勞》- 軟硬超人、賀歲的狗狗
*《香港迪士尼樂園開幕》-旁白
*《電訊盈科流動通訊》-一人分飾多角
*《惠氏奶粉》-旁白
*《政府宣傳片-屋宇署之鋁窗安全》-旁白
*《政府宣傳片-早晚刷牙未足夠　方法正確先至夠》-旁白
*《金霸王電池爬山》-旁白
*《撒隆巴斯鎮痛膏布》-旁白
*《大金冷氣》-旁白
*《Rexona止汗劑》-旁白
*《魔盜王入侵香港迪士尼樂園》-旁白
*《EPS Easy Cash無憂消費》-與葛民輝飾演黑幫頭目
*《電訊盈科 1000M+》-旁白
*《香港迪士尼樂園小小世界開幕》-旁白

## 參考

## 出面網頁
* 
* 
* 
* 
* 
* 
* 林海峰｜DJ主持｜商業電台881903.com
*林海峰網站目錄
*
13點

**13點**可以係：
* 廿四小時制嘅下晝一點鐘
* 十三點，形容一個人性格或言行瘋瘋癲癲嘅俗語
* 13点，香港1960至70年代出版嘅漫畫
張春暉

**張春暉**（Zhang Chunhui，廣州出世，）係前流浪-晨曦足球隊門將，以前入選過最佳足球明星。

2007年12月19號夜晚，佢幫死黨爭女，拳打腳踢對方少女男友，令對方重傷。張春暉當場被捕，東區裁判法院主任裁判官鄧立秦話張春暉野蠻可恥，事件毛骨悚然，令對方幾個月未曾身心康復，證據確鑿所以判張春暉一條嚴重傷害他人身體罪，坐8個月監。

張春暉嘅老世係羅傑承，佢話會等佢出嚟，兼幫佢安家。

2013年度球季轉投南華足球隊。

2018年夏天，張春暉加盟港超聯球會香港飛馬。

2019年11月5號，香港飛馬以紀律問題炒張春暉。

## 出面網頁
* 香港足球總會註冊球員資料
* 雅虎香港嘅張春暉專欄
* 晨曦體育會 - 晨曦體育會 - 2012/2013 年度球員
甲芬那酸

**甲芬那酸**（英文**Mefenamic acid**）係隻消炎藥，無類固醇。隻藥通常口服，可以消炎止痛，包括經痛。甲芬那酸可以減輕發炎腫痛，同埋子宫收縮。不過佢個藥理係未知，相信係抑制體內環氧化酶(cyclooxygenase)I同II型，從而減少生產前列腺素(prostaglandin)。

因為肝係負責清理甲芬那酸，由腎會造尿屙返出體外。所以肝有事嘅人，最好劑量減輕啲。而腎有事，甲芬那酸排得唔好，會積響體內，所以就最好唔食呢隻藥。

## 副作用
甲芬那酸可能會整到胃唔舒服，所以食完嘢或者飲過奶先食藥。有啲人食咗藥會想嘔、瀉、頭痛，有啲人出疹、暈、水腫甚至消化道潰瘍。如以有副作用，就最好搵返醫生。

## 參考
* Mefenamic Acid (甲芬那酸) 
* MedlinePlus Drug Information: Mefenamic Acid. Last accessed September 28, 2005.
* Ponstel Pharmacology, Pharmacokinetics, Studies, Metabolism - Mefenamic Acid - RxList Monographs. Last accessed September 28, 2005.
電子經濟準備度

**電子經濟準備度**（e-Readiness）係用來度一個地方，用電訊同資訊科技去發展經濟，建立財富嘅能力。

電子經濟準備度呢個指標，由幾個構機大數來睇。

除咗大指標，亦會有微細指標。佢會睇一個地方，裏便唔同類機構，唔同地方，唔同類人，點樣拎到數碼資料，好似網絡、軟件、傷殘人士方便程度，同埋有幾準備到。

度出來度數，會跟國排名。亦可以睇下國同國之間，數碼差距（digital gap）有幾大。

2008年，美國排第一，香港第二，瑞典第三，澳洲第四，丹麥第五。

## 出面網頁

* The Electronic Journal of Information Systems in Developing Countries: E-Readiness for Developing Countries
* Berkman Center for Internet & Society: Readiness for the Networked World — A Guide for Developing Countries
* 2006 E-readiness rankings by the Economist
* Economist Intelligence Unit 2005 e-readiness rankings
馬爾他

**馬爾他**官名**馬爾他共和國**（馬耳他文：），係歐洲地中海一島國，喺意大利西西里嘅南面，北非嘅北面。

## 歷史
古時曾經畀迦太基佔領，前218年畀羅馬共和國佔領。

1565年，鄂圖曼帝國進攻馬爾他島，畀醫院騎士團同盟友打敗。

1800年，英國佔領馬爾他。

1964年宣佈獨立。1974年成為共和國。2004年加入歐洲聯盟。

## 位置

## 參考

## 出面網頁

* 
* Malta | Unjoni Ewrope，歐洲聯盟 
* 
* 
* 
* 
* 
*
漢字文化圈

（，平文式轉寫：Kanji Bunkaken；，文觀部式轉寫：Hanja Munhwagwon；）係指大體上位於東亞、以源自中國嘅漢字爲文字媒介、文言爲語體媒介大量借用古典中文語彙、立足兼共享中華文化遺產嘅文化圈。呢個文化圈嘅主要國家地區有中國、台灣、香港、澳門、韓國（大韓民國、北韓）、日本（同埋日本治下嘅琉球）、越南。有時包括東南亞嘅星加坡。由於唐人在東南亞比重大兼且影響力大，東南亞嘅馬來西亞有時計入呢個文化圈，係半圈屬地區；蒙古、藏地、新疆有受中華文化影響，但處於邊緣地帶，同時受其他文化（譬如印度文化圈、中亞文化圈等等）影響，所以係文化圈嘅模糊區。

由於漢字文化圈內嘅主要民族長期用漢字，佢哋嘅語言當中有好多中文成份，比如日文嘅漢語、韓文嘅漢字詞、越南文嘅漢越詞。透過呢個語文媒介，儒家思想成爲唨呢啲民族共有嘅文化背景，同時喺呢啲民族當中影響唨多數人嘅大乘佛敎，亦都係傳統文化源流之一；透過呢個語文媒介，促成唨文化圈內啲成員之間嘅文化、信息交流。目前中國同日本繼續用開漢字，南韓有漢字但少用，北韓同越南廢除漢字。

漢字文化圈從地理角度又可以叫；從文化角度又可稱爲，重有、等稱呼。

## 簡介
漢字文化圈指嘅係文化相近、歷史上受中國同中華文化（或漢文化）影響、過去或者而家用漢字、曾經共同使用文言文（日韓越稱佢為「漢文」/「漢字」）作為書面語（並非口語嘅漢語官話作為交流媒介）、受中華文化影響嘅東亞同東南亞部分地區嘅文化區域。

歷史上完全使用漢字或同本國固有文字混用，古代官方同埋知識分子多數用文言文（日本、越南、北韓、韓國稱之為「漢文」）作為書面語言。

經濟、政治上佢哋嘅共通點包括：以前都係農耕民族、有冊封體制、識用足夠量嘅漢字、官方同知識分子會用文言文寫文等等。
 
漢字文化圈內各國歷史上都位於東亞地區，鄰近中國，用過漢字，本國語言大量借用唨古漢語詞彙。

### 特徵
* 歷史上曾經或而今仍然有漢字作為傳播語言同埋文化載體。
* 歷史上有冊封體制，同古中國君主有臣屬關係或邦交。
* 喺漢朝、隋朝、唐朝、宋朝、明朝等朝代曾經向中國學習，政經文化、飲食生活、禮儀習俗接近。
* 受過儒家思想影響。
* 受過佛、道思想影響。
* 種稻米用筷子食飯。
* 多少有用陰曆/農曆同埋相關節日，例如農曆新年、端午、盂蘭節、中秋、冬至。

## 註

## 參考

## 出面網頁
* 京都大學 漢字研究
* 古代中日韓文化交流
* 中日韓文化交流大事年表
* http://webcatplus.nii.ac.jp/webcatplus/details/book/4858065.html《出土資料と漢字文化圈》作者谷中信一.2011.出版汲古書院.ISBN978-4-7629-2893-2

類:東亞文化
類:文化圈
類:東亞
類:亞洲
類:東亞史
朝鮮

:呢篇文講緊朝鮮半島上嘅文明，另外可以睇吓朝鮮民主主義人民共和國同大韓民國。

**朝鮮**（；）係東亞區域之一，包含有唔同意義。由史學角度，朝鮮可以追溯到公元前12世紀出現嘅箕子朝鮮，歷經多個政權更替，到近代李氏朝鮮、日治時期、朝鮮民主主義人民共和國同大韓民國等一系列朝代同政權嘅連貫歷史嘅整體。由地理嘅角度，朝鮮係位於亞洲東部，中國東北同日本之間嘅朝鮮半島。由政治同行政嘅角度，而家存在南北兩個政體：管緊朝鮮半島北部（北朝鮮）嘅朝鮮民主主義人民共和國，同埋管緊朝鮮半島南部（南韓）嘅大韓民國。
史泰祖

**史泰祖**（；）係香港皮膚科醫生，2008年香港立法會選舉葉劉淑儀候選人成員。

喺捍衛民主同守護法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。

## 經歷
* 1977年，香港大學醫學院畢業，做過伊利沙伯醫院內科同心臟科實習醫生。
* 1985年，移民加拿大，嚮多倫多大學醫院內科部打工。
* 1991年，皮膚科醫生。
* 1995年，回歸香港發展。

## 名堂
* 香港政團新力量網絡副主席
* 香港醫學會會董
* 香港唐氏綜合症協會執行委員會秘書

## 攷
* 史泰祖醫生都有失落時
* 史泰祖醫生已婚，育有二女、一子
13点

:13點嘅其他意思，睇吓13點

**《13点》**（）係由李惠珍畫同埋原創，喺1960年代至1970年代嘅香港漫畫。1966年創刊，係雙週期刊。個名13点作者阿媽成日話李惠珍係十三點而嚟。《13點》嘅主角成日換衫，有人統計過由第 1 期至第 28 期為止出過 1,728 件時裝，平均每期有成 62 款，畀到讀者唔少潮流資訊。

## 拎
*李惠珍與幾米的回憶對畫

* 13點 贈老媽子 - 寶貝旦旦 - JACKIE MAMA - Yahoo! BLOG

## 參考資料
十三點

**十三點**係個俗語，亦會簡稱為**十三**，係形容一個人性格或言行瘋瘋癲癲，舉止輕浮，做事大癲大肺，唔經大腦，通常用於形容女人。

## 起源
關於俗語話人瘋瘋癲癲，呢個意思嘅起源說法不一，有指此語本身係上海市井俚語，於1949年以後大量上海人南移，而變成咗趣怪廣州話。十三點初時意思係「敲亂鐘」，原來舊時嘅鐘，每個鐘頭報時一次，下晝四點，就敲響四下，五點敲五下，至多係十二點，有時會敲響十三下，出咗問題，亦即係俗語所講嘅「癲癲哋」。

## 參考
* 中華語文知識庫 - 十三點
西安 (搞清楚)

**西安**可以指：
* 西安市，中國陝西省省會
* 長安，中國古都，喺而家陝西省西安市同咸陽市附近
* 咸陽市，中國陝西省下轄一個地級市，西安市隔籬。
* 西安區 (牡丹江市)，中國黑龍江省牡丹江市市轄區
* 西安區 (遼源市)，中國吉林省遼源市市轄區 

## 睇埋
*長安 (搞清楚)
西安鐘樓

**西安鐘樓**，嚮中國大陸陝西省西安市嘅市中心，南靠終南山，北望渭水，係西安旅遊地標，佢東西南北四通八達，係交通匯點。西安鐘樓係有600年歷史嘅古建築物，建築嚮一個四方形石基座上面，建築物料係磚頭、木條。西安鐘樓樓高3層。

## 事件
嚮辛亥革命、國共內戰、文化大革命，西安鐘樓上都發生「中國人打中國人」嘅事。

## 鄰近街道
* 東: 東大街
* 南: 南大街
* 西: 西大街
* 北: 北大街 http://www.xbus.cn/ditu/2006map.htm

## 鄰近建築
* 鐘鼓樓廣場
* 西安鼓樓

## 出邊參考
* 西安鐘樓，係嚮明朝萬曆9年由廠濟街口搬嚟嘅。
終南山

**終南山**，簡稱**南山**，又叫**太一山**、**地肺山**、**中南山**、**周南山**、「仙都」、「洞天之冠」同埋「天下第一福地」，係秦嶺山脈嘅一段，西邊係武功，東邊到藍田縣，山峰重疊，自然幽美。終南山嘅主峰嚮周至縣，海拔最高2,604米。

終南山係道教發源地之一。終南山鄰近古都長安，好多急功近名嘅逸士會嚮呢度隱居，例如全真教創始人王重陽，所以終南山又有終南捷徑嘅典故。

## 睇埋
* 秦嶺終南山公路隧道

## 出面網頁
*地质公园
高雄市

**高雄市**係臺灣第三大嘅直轄市，舊陣時叫「打狗」、「打鼓」（Takau、Takao、Takaw）。日本總督府重改名叫做「高雄」（Taka-o）。

高雄市係臺灣嘅重工業、海運同埋軍事等各方面嘅重鎮。總面積有2946平方公里，下轄38個區。家陣大概有277萬人口，成個高雄都會區嘅總人口響2009年世界排名第123位，係臺灣南部最大嘅都會區。

2020年6月6日，市長韓國瑜被罷免，成為中華民國史上第一位畀人罷免嘅縣市首長。

## 相

File:Kaohsiung_Taiwan_Ship-En-Cheng-01.jpg|高雄港
File:Fong_Shan_Long_Shan_Temple.JPG|鳳山龍山寺
File:海軍明德訓練班碉堡.JPG|原日本海軍鳳山無線電信所
File:Fort_Qihou_Gaoxiong_barracks.JPG|旗後砲臺
File:Kaohsiung_Tuntex_Sky_Tower_15.jpg|高雄85大樓
File:Kaohsiung_Museum_of_History_face_20101031.jpg|高雄市立歷史博物館
File:Dragon and Tiger Pagodas on Lotus Lake.jpg|蓮池潭中嘅龍虎塔
File:Toapi_Lake.jpg|澄清湖
File:JadeMountainSouthernPeak.jpg|玉山南峰
File:Tzaishan at nsysu.jpg|壽山
File:大魯閣草衙道.jpg|大魯閣草衙道
File:Former British Consulate at Takao.jpg|打狗英國領事館文化園區
File:統一夢時代購物中心.JPG|統一夢時代購物中心
File:World Game 2009 Stadium completed.jpg|國家體育場
File:Liouho-Night-Market-Kaohsiung.jpg|六合夜市


## 出面網頁

* 
* 
*
匯賢智庫

**匯賢智庫** （**Savantas Policy Institute**） 係一個香港政策研究機構同智庫組織，響2006年7月18號成立，創會主席係香港前保安局局長葉劉淑儀，並響2007年1月12號響薄扶林置富花園開咗一間社區服務中心。

匯賢智庫曾經響香港區議會有2個議席，分別係灣仔區議會大坑選區嘅黃楚峰，以及南區區議會薄扶林選區嘅陳岳鵬。

2008年香港立法會選舉，匯賢智庫將派出一張名單參與港島區選舉，名單順序係葉劉淑儀、史泰祖（非匯賢智庫成員）、陳岳鵬同黃楚峰。

後來葉劉淑儀成立新民黨，匯賢智庫就冇再參選。

## 連出去
* 匯賢智庫官方網
娼妓

**娼妓**舊時指藝人，以歌舞表演藝術為職業嘅演員，並非現代意義嘅「色情行業」。**娼**不朽都指為財而賣淫者。舊時，妓在明，娼在暗，兩字所指分別頗大。而家，「妓」、「娼」及**娼妓**皆指賣性服務嚟賺錢嘅行業，其中以女嘅居多；男嘅只佔少數，而且作風比較低調；對以上種種嘅官腔通稱係「性工作者」。

喺粵口語之中，「妓女」經常被貶稱作「雞」——其實「雞」係「妓」嘅轉音。

## 相關廣州話詞語
***叫雞**——**嫖妓**／**召妓**／**招妓**嘅諧音，指幫襯妓女。
***雞竇**（粵拼：gai1 dau3）——妓女開工或者住嘅地方。
*鴨（粵拼：aap3-2）——係按以「雞」代「妓（女)」嘅原理所創嘅講法，意思係**[[男妓]]**；**叫鴨**（粵拼：giu3 aap3-2）同**鴨竇**（粵拼：aap3-2 dau3）嘅意思可以用前兩項類推。
***鳳姐**（粵拼：fung6 ze2）——妓女；粤人周不時用「鳳」（）來借指「雞」；**鳳樓**（粵拼：fung6 lau4）與「雞竇」同義。
***野雞**、**企街**、**流鶯**——會喺條街度拉客嗰啲妓女。
*契弟——其中一個意思（特別係響舊時）係男妓。
*鵝（粵拼：ngo4-2）——偶然會借用其他漢語方言嘅意思，指身為性小眾或／及服務性小眾嘅賣淫者之某一或幾種。

## 睇埋

* 一樓一鳳
* 援交
* 北姑
* 陀地（妹）
* 廟妓
* 慰安婦
* 《午夜牛郎》
* 小學雞
* 中學鴨
* 小鳳姐

## 腳注

## 參考
高雄

**高雄**可以係指：

*臺灣：
**高雄市，俾人叫做**大高雄地區**、**大高雄**
**高雄縣：舊時一縣
****高雄都會區**，包括高雄市、一部分嘅屏東縣

*日本：
**京都內嘅地區名

*香港：
**高雄 (演員)：男演員
妓女

**妓女**（文質彬彬用詞）俗稱「鷄」，其官腔講法為「女性性工作者」。
## 語文

「妓女」亦有其他叫法。
## 睇埋
*應召女郎
藝人

**藝人**／**藝員**係做娛樂圈嘅表演藝術技術台前工作者，包括歌女、歌手、演員、模特兒、舞蹈員、配音員、司儀等。

出名嗰啲又叫「明星」，撈唔起嘅會被稱為**奀星**。

## 睇埋

## 參考
陝西

**陝西**（，），喺中國中間，家下係中華人民共和國一省，叫**陝西省**。佢簡稱**陝**或者**秦**，又叫做**三秦**，係中國嘅一個省份，嚮黃河中游。省會係西安市。

陝西舊時串做**Shansi**，有漢語拼音之後，就改做**Shaanxi**。正確來講應該係Shanxi，不過為咗唔好同山西個Shanxi撞，就改成Shaanxi。

## 史
陝西省嚮中國地圖嘅中心點，又叫中原地區，黃河中游，係中華民族同埋中華文明嘅起源。中國上古時代係雍州所在，炎帝同黃帝二帝嘅發源地同埋落葬地。

## 地理
陝西省分為關中、陝北同埋陝南3部分。毗鄰湖北、河南、山西、甘肅、四川、內蒙古、寧夏同埋重慶。

## 景點
* 秦始皇陵
* 兵馬俑
* 萬里長城，世界文化遺產 
* 華山
* 太白山 
* 西安城牆

## 出面網頁
* 陝西省政府公眾信息網
* 陝西日報 - 中共陝西機關報
* 陝西旅遊網 - 陝西旅遊信息
* 中國陝西 - 走進陝西的門戶
西安

**西安**（；舊英文名：**Sian**；普通話拼音：**Xi'An**）喺中國陝西，家下係個地級市，叫**西安市**，亦係陝西省城。

## 歷史
西安古時叫做長安、京兆，因為喺古時西安就係中國嘅首都。早喺漢朝時代，劉邦就將首都設喺西安，叫長安。之後好多個朝代都以西安作為首都，例如唐朝。

喺唐朝嗰陣西安已經係國際化大都會，成日都有外族人嚟西安定居。韓愈就曾經話「長安米貴，居大不易」，係因為太多人湧入西安嚟工作。但係由於西安屬內陸，氣候冇咁好，加上安史之亂後唐朝成日打仗，結果越嚟越殘破。唔少西安人落到去江南，結果由宋朝開始，西安已經唔再繁榮，到清朝臨亡國嗰陣，更得番十幾萬人口。

中華人民共和國成立之後，西安成為咗陝西省省會。
	
## 氣候
西安氣候屬半乾旱氣候同副熱帶濕潤氣候之間。

## 名勝
因為曾經係中國首都，西安名勝有好多，唔少都畀市政府保留咗。

* 秦始皇陵（包括秦始皇兵馬俑）
* 華清池
* 半坡遺址
* 漢朝陵墓群 
* 唐朝陵墓群
* 西安城牆
* 西安行宮 
* 驪山 
* 阿房宮遺址

## 名人
* 杜預：西晉大臣，因滅吳而立功
* 顏真卿：大唐書法家
* 杜佑：大唐史學家
* 韋述：大唐史學家
* 韋堅：大唐大臣
* 連戰：國民黨前主席
* 張藝謀：導演
* 王傑 (歌手)：臺灣歌手

## 參考

## 睇埋

* 西安事變
* 西安滻灞

## 連出去
* 西安市政府
* 西安市人民政府網頁西安概況
* 古城熱線
* 西安新聞網
* 中國文化研究院 古都西安
廿四小時制

**廿四小時制**或**二十四小時制**將一日由子夜至子夜一共分做 24 個鐘頭，用數字 0 至 23 表示，24:00 表示嗰日完喇。係家下係全世界最多地方用緊嘅時制。二十四小時制嘅國際標準係 ISO 8601 。

## 表示方法
到咗下一日零點子夜之後，保持之前嘅日期，而時間嘅小時部分會喺24以上繼續疊加。例如，「12月15號嘅23:59」1分鐘之後就會係「12月16號嘅00:00」（翌日），再過一個鐘頭就係「12月16號 1:00」。然後，喺「12月16號 2:00」嘅一個鐘之後，同一就變成「12月16號 6:00」。跟住到0點到24點之間又同24小時制嘅表示方法一致。

另外，喺24小時表示結束時刻嘅時候，有時小時部分唔止係由0到23 (0-24點)，重會出現「24:00」。比如喺前面嘅例子入面，唔寫「12月16日 0:00」，而寫做「12月15日 24:00」。類似唔同嘅，喺日本鐵道時間表上面，雖然採用嘅係24小時制，但喺表示結束時刻嗰陣，半夜0時有時會寫做「24:00」。

### 以下係24小時制同埋嘅對比一覽

＊：喺表示結束時刻時使用

### 農曆月同24小時制時間嘅24節氣時辰對比一覽

＊：喺表示農曆12個月有一年內結束前之後開始時刻同埋時間使用

## 名
美國同加拿大除 Quebec 以外叫二十四小時制做**[[軍事時制]]**（**military time**）或者**天文時制**（**astronomical time**），而澳州有時叫佢做**軍隊時制**（**army time**）。以前英國叫佢做**大陸時制**（**continental time**），家下冇乜人咁叫喇。世界有啲地方叫佢做**[[鐵路時制]]**（**railway time**）。

## 攷

## 出面網頁
*Military Time
西安城牆

**西安城牆**，係一條長方形圍著陝西省西安市城區嘅人造河流，係明朝初年唐長安城皇城嘅基建。西安城牆有軍事防禦作用，係中國有規模嘅古城牆。嚮1961年，中華人民共和國國務院公佈，西安城牆係第一批全國重點文物保護單位之一。

## 歷史
明朝朱元璋封次子朱樉做秦王。洪武三年（1370年）開始，興建西安城牆同埋秦王府。崇禎十六年（1643年），李自成攻入西安城牆，第年（1644年）就此自稱皇帝，國號大順。

## 構造
西安城牆係長方形，東牆長2590米，西牆長2631米，南牆長3441米，北牆長3241米，周長13.75公里。城牆圍著嘅面積約12平方公里，係唐長安城嘅七分之一。

## 畫廊

Image:Xi'an - City wall - 013.jpg|
Image:XiAn CityWall DiLou.jpg|
Image:Xi'an - City wall - 010.jpg|
Image:Xi'an - City wall - 006.jpg|
Image:Xi'an - City wall - 014.jpg|
Image:Xi'an - City wall - 011.jpg|
Image:Xi'an - City wall - 004.jpg|
Image:Xi'an - City wall - 007.jpg|
File:1 xian city wall 2011.jpg|
File:Xian city wall 2.JPG|


## 睇埋
* 長安
* 唐長安城
* 西安市

## 出邊網頁
* 西安城牆
* 考古發現西安古城牆歷經5次大規模修築成
蒸汽機

（）係一個能夠將蒸汽中嘅熱能轉換為動能嘅機，以前泵、火車頭同輪船都曾經用過蒸氣機驅動。

喺熱力學上已知，假設容量同物質量不變，溫度 T 上升會令一團氣體嘅壓力 P 上升（PV = nRT；理想氣體狀態方程式）；所以想像一條好似圖 S 入面嗰條噉嘅空心管，如果有方法令黃色嗰笪空間有熱嘅氣體同冇咁熱嘅氣體交替噉存在，就會令到個活塞（piston）交替噉受熱氣體嘅強壓力同凍氣體嘅弱壓力（P 週期性轉變，係時間嘅函數，P = f(t)），於是個活塞就會週期性噉打橫移動，帶動一個輪旋轉－而如果嗰個輪駁咗落去一個（例如）轆嗰度，就會做到「用蒸氣嘅能量帶動物件旋轉」（輸入：蒸氣嘅移動；輸出：旋轉嘅動能）嘅效果。

蒸氣機有好多用途：蒸氣機能夠產生旋轉，而旋轉嘅動能（唔淨只係蒸氣機嘅）可以用嚟做好多嘢；舉個簡化嘅例子說明，想像一個火車頭，火車頭上面有部蒸氣機，以及產生蒸氣要用嘅架生同物料（水同燃料等），令嗰部蒸氣機可以係噉行一段時間，而個火車頭嘅設計係用咗好多個齒輪同輪軸，用部蒸氣機嘅旋轉部份嘅旋轉帶動個火車頭嘅轆跟住旋轉，如果部蒸氣機嘅力夠勁，就能夠令個火車頭以高速前進。

## 睇埋
*熱力學
*熱力學定律

## 攷
風力

**風力**係一種能源，用風嘅動力推郁風車收集力量，以前主要係推郁磨坊，而家就通常推郁發電機。人用風車將風嘅動力轉化為旋轉力，再攞啲旋轉力去做嘢，包括發電。呢個方法係利用大自然力量產生動力，唔會產生二氧化碳。

風嘅能量豐富、近乎無盡、廣泛分佈、乾淨同可以緩和溫室效應。當空氣嘅流速越快，推動力亦會同樣增加。

人類用風能嘅歷史可以追到公元前，但係幾千年來，風能技術發展比較緩慢，所以無俾人重視。但係1973年世界石油危機，喺常規能源告急同全球生態環境惡化嘅雙重壓力下，風能先至成為新能源嘅一部分，重新有一個長足嘅發展。風能作為一種無污染同可以再生嘅一種新能源，有巨大嘅發展潛力，特別係對沿海嘅島、交通唔方便嘅較偏遠山區。最好係人口低嘅草原牧場，同遠離電網同短期內電網較難去到嘅農村、邊疆，作為解決生產同生活能源嘅一種可靠途徑。即使喺一啲發達國家，風能只係作為一種高效清潔嘅新能源同時亦日益受到重視。比如：美國能源部曾經調查過，單係德克薩斯州同南達科他州兩個州嘅風能密度就足以供應全美國嘅用電量。

喺2008年尾，風力產生1212億瓦嘅電，係全世界用量嘅1.5%。

## 經濟成本
近年，大致上，用風力發電所需成本已經降低咗好多，就算唔計其他外在成本，喺好多適當地點用風力發電嘅成本已經低過燃油嘅內燃機發電。風力發電喺2002年大概以25%比率增長，2006年增長到32%。2003年美國嘅風力發電增長超過所有發電機嘅平均增長率。由2004年起，風力發電更成為所有新式能源之中最平嘅一個。喺2005年風力能源嘅成本已降到1990年代時嘅五分之一，而且隨住大瓦數發電機嘅使用，下降趨勢重會持續。

## 優點
*佢嘅能量嚟自大自然
*可以保護陸地同生態
*可以循環再用，係一種環保能源
水力

**水力**係一種能源，用嘅係水流嘅動力推郁水車收集力量，以前主要係推動磨坊，而家就通常推動發電機。

## 睇埋
*水力發電
可再生能源

**可再生能源**係指由持續咁補充嘅自然過程中攞到嘅能量來源，唔會釋放溫室氣體或其他空氣污染物。例子包括太陽能、地熱能、水力、風力同生物質能。

## 睇埋
* 全球暖化

## 出面網頁

* NREL - US National Renewable Energy Laboratory
* Renewables 2007 Global Status Report (Worldwatch Institute).
* Renewable energy (UNEP).
* Renewable & Alternative Fuels data from Energy Information Administration (EIA)
偈

**偈**（），學名**內燃機**（），行內稱之為**車頭**，乃係一副機器，裡頭將電油（亦有用油渣火水）溝埋生風，泵入司筒爆發熱力再變做動力。

## 睇埋
* 偈油
天然氣

**天然氣**係燃料嘅一種，係動、植物通過生物、化學作用同地質變化作用，喺唔同地質條件之下生成、轉移，喺一定嘅壓力下儲集，埋藏喺深度唔同嘅地層中嘅優質可燃氣體。主要成分包括：甲烷（CH4），另外重含有氮、二氧化碳、硫化氫同微量嘅氦、氖、氬等氣體，喺唔同產地同埋唔同生產方式嘅天然氣，成分同物化性質都會有啲唔同。

## 種類
天然氣一般分為四種：從氣田開採出嚟嘅氣田氣，又稱為純天然氣；伴隨石油一齊開採出嚟嘅石油氣，又稱為石油伴生氣；含石油輕質餾分嘅凝析氣田氣；從煤礦井下煤層中抽出嘅礦井氣。煤炭、石油、天然氣三兄弟都係古代植物殘骸演化而成嘅化石碳能源，但係特點都好唔同，煤炭係固體，石油係液體，以甲烷為主嘅天然氣係氣體。而且相對煤、石油嚟講，天然氣係一種更稀少、分佈更集中嘅資源。

## 狀態
根據物理狀態天然氣可以分為：
*天然氣（Natural Gas，NG）
*液化天然氣（Liquefied Natural Gas，LNG）
*壓縮天然氣（Compressed Natural Gas，CNG）

## 物化性質
天然氣係無色、無味、無毒、無腐蝕性，易燃、易爆嘅氣體，比空氣輕，主要成分係甲烷（CH4），燃燒溫度大概係650℃，燃燒生成物主要係二氧化碳同水。喺常壓或者略高過常壓下低溫（-162℃）液化咗嘅天然氣，體積大概係佢氣態體積嘅六百分之一。

## 參考
西安鼓樓

**西安鼓樓**，嚮中國大陸陝西省西安市嘅市中心，西安鐘樓嘅西邊，佢哋由鐘鼓樓廣場相連，係西安旅遊主要地標，亦係交通交匯點。

## 歷史
西安鼓樓嚮明朝洪武十三年（1380年）建造，比重設嘅西安鐘樓早4年。以前，西安鼓樓南邊樓檐下面懸掛住個牌匾「文武盛地」，北邊掛咗「聲聞於天」。據講分別係清朝康熙同埋乾隆所題。呢兩件古董已經嚮亂世受破壞，而家嘅係仿製品。有說，白天先敲鐘，後擊鼓，再鐘鼓齊鳴；到夜晚就先擊鼓，後鳴鐘，再鼓鐘和聲。盛世係有規矩，嚮亂世已經冇晒咁嘅傳統。

## 出邊參考
* 西安鼓樓，晨鐘暮鼓。
* 西安城地圖
伙頭

**伙頭**（讀唗，tau²）係負責管理廚房嘅人，一般做埋煮嘢嗰個人。呢個詞已經好少用，而家叫廚師多啲。

## 攷
* 張勵妍、倪列懷 (1999). 《港式廣州話詞典》. 萬里機構．萬里書店, 98. ISBN 962-14-1457-1.
伙記

**伙記**（）（又寫「**夥計**」/「**伙計**」；讀音都跟第一個）可以係：
*企堂，喺餐廳酒樓負責樓面嘅人員，多數用喺中式食肆，西式嘅餐廳會叫侍應。
*老細對員工嘅叫法。
*香港差人對同事嘅叫法。有啲電視對白：「伙記，自己人，唔好開槍」。
火鉗

**火鉗**係一個舊時用嚟拑啲著咗火嘅柴或炭嘅架生，成枝生鐵造，有 40-50 cm 長，用喺廚房。而家啲人攞嚟夾垃圾。

## 攷


## 出面網頁
*火鉗
釜

**釜**係煮食架生嘅一種，好似煲。入邊裝水同食料，下邊起火燒。甚至頂口，可以放甑同蒸籠之類蒸煮。

釜，世界各地出土文物，都好常見。現今仍然為世界各地所用。

釜字，近代中國，近乎唔用。只見南韓日本有用。然而，釜並非消失，而係轉咗字。廣東話地方，釜同煲，一音之轉。煲乃後起形聲字，代替轉為輕唇音嘅釜字。故此煲即係釜，釜即係煲。而古時秦人叫釜做**𩰫**，日後借用鍋字，廢咗𩰫。鍋亦係釜別名。

釜可以睇成缶，古字亦從缶，較為企身，開口闊多。有啲上有摺邊，若係陶造，釜身熱後，邊無咁熱，方便拎起。有啲底尖啲或圓啲，要有底座先可以放穏。

要喺釜下火燒，就要有支撐。出土文物見，有三件陶造支足，頂起個釜。後尾有啲索性釜身，造埋三足，變成釜形鼎，即係錡。有爐灶後，直放上爐同灶，就唔使腳。
釜喺石器時代已有，現時出唔少陶釜。隨住工藝進步，之後有青銅造，再之後有鐵造。

西洋釜（Cauldron），似勁大煲多啲。主要係放晒啲嘢入去煮。家下都甚少見，除非係拍巫師片，用來煉藥或者煮人。

## 字
### 釜
即今釜，曾經有所省畧。雖然出土文物有釜，然而未搵到相應甲骨文。

最早見於金文，一律從缶從父。缶於中，右上加父字做聲符。父字古為重唇濁音，上古時應讀似爸。並未收入萬國碼，電腦無依個字。

到戰國時，簡帛見到新字，上父下金成**𨥏**字，以示青銅造，以別於陶造。戰國時釜做量器，子禾子釜、陳純釜，容量二十公升多少少。

### 鬴
古時釜另有寫法，可以寫鬴，從鬲從甫。鬲係三足煮器，三足肥身，用處相近，借來表示釜。同釜一樣，可以用來蒸煮。而甫係聲符，上古都係重唇濁音。

說文
 鍑屬。从鬲甫聲。
說文解字注
 鍑屬也。𦫵四曰豆。豆四曰區。區四曰鬴。从鬲。甫聲。扶雨切。五部。鬴或从金。父聲。今經典多作釜。惟《周禮》作鬴。

### 煲
釜同煲，一音之轉。煲係後起形聲字，連康熙字典都無收。廣東話古無輕唇音，只有重唇音，釜轉為輕唇音後，民間依舊用重唇音，另造字煲。南韓釜山，拼音Busan，可以為證。

### 鍋
現今鍋字，係釜別名。古時秦國叫土釜做𩰫，後尾借咗鍋字。𩰫漸廢，由鍋字代替。

《說文》
 秦名土釜曰𩰫。从鬲，㐄聲。讀若過。

《說文解字注》
 秦名土鬴曰𩰫。今俗作鍋。土釜者、出於匋也。从鬲。聲。夂部𡕒、夸步也。讀若過。古禾切。十七部。

## 形

釜大小不一，係圓口嘅。釜口多數係兩尺直徑，厚兩分。細釜釜口就得一半，厚仍然係兩分。

## 造
釜多數用鐵造，一係用廢鐵，一係用生鐵。整法係先造內模，曬乾。再整外模，等成個模乾晒冇水。跟住冶爐。鐵響爐熔成鐵水，倒入模底個窿。等佢冷一啲，重係紅卜卜，就揭開個模，睇下有冇穿有冇罅。一有罅就淋少少鐵水補，再用顯草整平。生鐵整通常要補多啲，廢鐵整就好少要補。

好釜用輕杖敲有木聲，聲差嘅第日易壞。

## 類器
釜、鬲、鼎，都蒸煮器。石器時代，煮法亦類似。只係形狀有別。

* 釜身無腳，要外加三支足承住。
* 鬲有三足，三足肥而中空，與身連成一體。
* 鼎有三足，純粹支撐用。


File:National Museum of China 2014.02.01 14-48-01.jpg|釜及支足
File:商代 壓印篦紋陶鬲-Tripod Cooking Vessel (Li) MET 239690.jpg|鬲
File:夹砂红陶鱼鳍形足鼎，马鞍遗址.jpg|鼎


遠古人，唔同族羣，用器物都有偏好，往往相當持續。

出土釜、鬲、鼎，配合Ｙ染色體研究，古人基因研究，以及古今語言紀錄，用作長江以南族人分別。
* 南島語系，基因 O-M119 ，最先到達江南，偏好鼎。
* 南亞語系，越人，基因 O-M95 ，後入，偏好釜。
* 而漢語系商人，基因 O-M122 ，再後入，偏好鬲。

故此追踪出土釜器，亦即追踪古越人遷徙。

## 文化

### 唐字
* 破釜沉舟，即係連自己退路米糧都斷埋，代表決心。
* 黃鐘毀棄，瓦釜雷鳴。即係話賢人唔用，普通嘅人就上位。

### 日本
日本古時視釜為神器。有巫術、占卜、呪法用到釜，得到神明指示同判決。

## 注

## 睇埋
天工開物

《**天工開物**》係大明時由宋應星寫嘅一本集農、手工業技術嘅專門書。本書有場景插圖，係了解明末各類民生技術發展情形嘅好幫手。

## 參攷
*《天工開物》研究摘要
裏海

**裏海**（；，；；／；／；）係亞歐兩洲交界嘅湖，既係世界上最大嘅湖，又係儲水量最多，甚至係周邊所屬國最多，世界長度唯一超過1Mm嘅湖。佢之所以叫「海」係因為大過普通嘅湖好多倍。

## 概況

個湖北邊靠住俄羅斯，西邊靠住阿塞拜疆，東邊靠住土庫曼同哈薩克，南邊靠住伊朗。南北長1034km，東西闊435km，面積有37.1萬平方千米（143,000平方英里），差唔多一個日本咁大。體積78,200立方千米，最深1,025米，平均深211米，重深過好多大海，入面嘅生物同大海嘅生物差唔多。湖面海拔-28米，最深處湖床海拔-1,054米。尤其湖南邊含鹽量去到13‰。

## 流域國家
### 邊境國家
#### 北面
*
*

#### 東面
*

#### 西面
*

#### 南面
*

### 非邊境國家
*（全境）
*（佢東面嘅部分）
*（極東北部分）
*（極西部分）

## 經濟
裏海同波斯灣一樣，有好多石油同天然氣資源，喺湖嘅西邊同南邊係緊要嘅產油區。湖底有好多石油同芒硝等化工原料同魚蝦響度。鱘係裏海最出名嘅特產。

## 物理特徵

### 形成

喀斯比海嘅南喀斯比盆地，好似黑海一樣，係古代泊羅提斯海嘅遺跡。佢嘅海底係標準嘅海洋玄武岩，唔係大陸嘅花崗岩。估計有大約三千萬年歷史，喺晚中新世大約550萬年前因為構造抬升同海平面下降而變成內陸水體。喺上新世，喀斯比海仲係個細細地嘅內流湖，但喺上新世-更新世過渡期間，佢嘅面積激增咗五倍。喺暖同乾嘅氣候期間，呢個內陸海差啲乾晒，沉積咗蒸發岩好似岩鹽，之後俾風吹嚟嘅沉積物覆蓋，最後喺涼同濕嘅氣候重新注滿水嗰陣，就形成咗一個蒸發岩匯。（地中海底下都有類似嘅蒸發岩層。）由於而家北面仲有淡水流入，喀斯比海北部嘅水幾乎係淡水，越南就越鹹。伊朗沿岸最鹹，因為嗰度嘅集水區冇乜水流入。而家，喀斯比海嘅平均鹽度係地球海洋嘅三分一。加拉博加茲科爾瀉湖喺1980年代因為同喀斯比海主體嘅水流俾人阻斷而乾涸，之後重新恢復，不過佢嘅鹽度成日超過海洋鹽度十倍。

### 地理

喀斯比海係全世界最大嘅內陸水體，佔全球湖泊水量嘅40-44%，面積仲大過德國。喀斯比海嘅海岸線由阿塞拜疆、伊朗、哈薩克斯坦、俄羅斯同土庫曼斯坦分享。喀斯比海可以分成三個唔同嘅物理區域：北喀斯比、中喀斯比同南喀斯比。北部同中部嘅分界係曼格什拉克門檻，經過切臣島同蒂烏布-卡拉甘角。中部同南部嘅分界係構造成因嘅阿普舍隆門檻，呢個門檻係歐亞大陸同一個海洋殘餘之間嘅水下山脊，經過日洛伊島同庫利角。加拉博加茲科爾灣係喀斯比海鹹鹹地嘅東面入海口，屬於土庫曼斯坦，有時因為中間嘅地峽將佢同喀斯比海隔開，變成一個獨立嘅湖。

呢三個區域嘅差異好大。北喀斯比只包括喀斯比陸棚，非常淺，平均深度得5-6米，佔總水量少過1%。海底向中喀斯比明顯降低，平均深度190米。南喀斯比最深，深度超過1000米，遠遠超過其他區域海域，好似波斯灣咁。中喀斯比同南喀斯比分別佔總水量嘅33%同66%。喀斯比海北部冬天通常會結冰，最凍嘅冬天甚至南部都會結冰。

超過130條河流入喀斯比海，伏爾加河係最大嗰條。第二大嘅入海河係烏拉爾河，從北面流入，庫拉河就由西面流入。以前，中亞嘅阿姆河（奧克蘇斯河）喺東面經常改道，經過而家已經乾涸嘅烏茲博伊河河床流入喀斯比海，再北啲嘅錫爾河都係咁。喀斯比海有幾個細島，主要喺北面，總陸地面積大概2000平方公里。北喀斯比旁邊有個喀斯比凹陷，係一個低地，位於海平面以下27米。中亞嘅草原延伸到東北岸，而大高加索山脈就擁抱住西岸。北面同東面嘅生物群落以寒冷、大陸性沙漠為特徵。相反，西南同南面嘅氣候一般溫暖，因為有高地同山脈混合，海拔高度唔平均。喀斯比海周圍嘅氣候變化好大，令到呢個地區有好多樣嘅生物多樣性。

喀斯比海喺沿岸附近有好多島，但係喺深海地方就冇。奧古爾賈島係最大嘅島。呢個島長37公里，有瞪羚自由咁喺島上走嚟走去。喺北喀斯比，大多數島都好細，冇人住，好似秋列尼群島，呢度係一個重要鳥區（IBA）。

### 水文學

喀斯比海有海同湖嘅特徵。佢經常被列為世界上最大嘅湖，雖然佢唔係淡水：1.2%嘅鹽度將佢歸類為鹹淡水水體。

佢嘅水量大約係北美五大湖總水量嘅3.5倍。伏爾加河（約80%嘅入水量）同烏拉爾河流入喀斯比海，但係佢冇自然出口，只能通過蒸發流失水分。因此，喀斯比海嘅生態系統係一個封閉盆地，有自己獨立於世界海洋海平面變化嘅海平面歷史。

喀斯比海嘅海平面喺幾個世紀以嚟跌咗又升，好多次都係急劇變化。

## 相

## 地圖位置

## 有關嘅書
* 中国少年儿童百科全书 自然·环境 第219页　浙江教育出版社 ISBN 7-5338-1946-2/G·1942

## 出面網頁

* Caspian Sea Region
* Caspian Environment Programme
* Target: Caspian Sea Oil John Robb, 2004
* Dating Caspian sea level changes

類:地球之最
片花

**片花**，有兩種意思，第一種又叫**預告片**，係指電影（片）未上畫之前嘅精華片段，目的係為咗幫套片做宣傳。

以前香港地會用「片花」呢個詞，但而家只會係老一輩嘅人先至用。反而呢個詞傳咗入中國大陸之後，到而家都幾普遍。

## 買片花
第二種意思，喺電影行，**買片花**係指片主直接將未拍好，有時未開拍（得啲明星簽咗約）戲嘅放影權（或其他相關嘅）賣畀啲嘅外地片商嘅一種賣買交易。個形式同賣樓花相似，不過因為冇成套戲，賣方一方面會講有啲乜乜明星、邊個導演，乜乜明星會有幾場戲，估仔講乜，有時重會播番一場睇。

買片花已經唔興，俾啲電影展取代。

## 參考

## 出面網頁
* Get-Trailers.com - Download Latest Trailers
* The World Famous Movie Trailer Maker
* A Comprehensive History of the Form
* Coming Attractions: The History of the Movie Trailer (2006)
* Biography, Trailer Producer Andrew J. Kuehn
* Film Score Monthly: The Art of Scoring Trailers
* TrailersMotion.com - Watch both new and old trailers
* Upcoming Movie Trailers
* Cinematrailers.net: Arthouse and Commercial Movie Trailers
* Cinema.ch - Trailer & Teaser Library
* Teaser-Trailer.com The latest trailers
電結他

**電結他**（）係結他嘅一種，駁咗擴音機同喇叭可以好大聲。佢雖然叫電結他，但係通常唔使駁電，而係掉轉頭，靠彈琴嗰陣條弦綫啲震盪，透過一種叫做拾音器嘅嘢將聲頻轉化成電流；亦有要駁電嘅電結他，比較少見，用嘅拾音器唔同種類。

普通結他個琴身有共鳴箱，而今嘅電結他就無共鳴箱，用實心木造或者係半實心，噉如果唔接擴音機嘅話，電結他直接彈出來啲聲就好細。一般嘅電結他有六條弦，爵士結他手同重金屬手嘅有七條弦，尤其是玩死亡金屬同 nu-metal 嗰啲，仲有啲 12 弦嘅電結他。

喺1920年代結他喺大樂隊冇辦法彈到同其他樂器一樣咁大聲，促成咗電結他嘅發明，第一個電結他係爵士結他手喺1930年代用，同普通結他一樣係空心；實心木嘅電結他喺1950年代發明。

## 攷
樓花

**樓花**（香港以外叫**預售屋**）係指未起好但開始賣嘅樓。響香港，只要個地產項目重未有政府批嘅入伙紙，就算係樓花喇。

樓花呢個安排對地產發展商最有利，因為收完錢先起就唔會太影響佢個現金流。不過對物業買家就有幾高投資風險，買咗嘅樓分分鐘最後會變成縮水樓甚至爛尾樓。
燃料

**燃料**（）係可以通過氧化（通常透過燃燒）去將佢儲存嘅能量釋放出嚟用嘅嘢。
麻甩佬

**麻甩佬**係廣東話用嚟專門稱呼粗魯男人嘅俗語。

## 典故
大清嗰陣，廣州有好多比利時籍傳教士醫人，每當有病人求醫，佢哋就會用法文講「malade」，意思係「病人」。啲廣州人以為「malade」係解男人，所以就有「麻甩」呢個字。加上當時廣州人對外國人冇乜好感，「麻甩」呢個字就有貶義喇。
電力

係指電荷響電路行嗰陣帶緊嘅能量。電力可以由發電機或者電芯產生。

## 睇埋
*電能
*電磁學
鍵盤

**鍵盤**係由多個掣（鍵）組成嘅架生，用嚟輸入資料。打字機、電腦、電飯煲、微波爐、大廈鐵閘、手機同鍵盤樂器都有鍵盤。

## 睇埋
*鍵盤 (電腦)
鍵盤 (電腦)

**鍵盤**（），又或者叫 **keyboard**（），係一種常用嘅電腦輸入設備，可以輸入文字同指令。
用家介面

**使用者界面**，又叫**用戶介面**、**用家介面**或**人機互動界面**，係指電腦系統同使用者之間交流嘅一個平台，可以透過硬件同軟件輸入同輸出資料。

用家介面嘅英文名叫  或 ，簡稱 。

## 情況

用家（人）同系統進行一堆互動，系統可以係唔同嘅架生、機器、儀器、電腦程式。用家介面用輸入同輸出畀人同機互動，輸入畀用家控制個系統，而個系統畀（輸出）返啲反應。好似飛機上嘅表板，鎚仔嘅手柄，電腦嘅鍵盤同熒光幕。

## 圖像介面

圖像用家介面（GUI）係用家介面嘅一種，俾用家透過圖像化嘅圖標或者聲訊號嚟同一件電子架生互動－即係用圖像化嘅方式（而唔係純文字同數字）向用家俾輸出，用到視窗同進度條等嘅控件，而用家可以用踎士等嘅架生點擊畫面入面嘅物體同掣，並且靠噉嚟向部電腦俾輸入。GUI 係喺廿世紀後半橛嗰陣興起嘅，俾人指係令到電腦大眾化嘅其中一個主因－因為 GUI 對一般人嚟講易用過打前嘅命令行介面（睇下面）好多。





廿一世紀最常見嗰種 GUI（WIMP 風格）一般會有以下嘅子系統：
***輸入系統**：由踎士等嘅輸入架生接收訊號，知道「用家嘅指標邊個位」等嘅資訊；
*視窗管理員：控制啲視窗嘅位置同埋外形（例：知道用家個指標喺某個視窗上面，而且用家撳緊踎士左掣，表示個視窗嘅坐標可能要跟住改變）；
*視窗系統：負責按接收到嘅命令－包括咗「部電腦處於乜嘢狀態」嘅資訊（例：「指標喺邊個坐標」、「每個視窗應該喺邊個坐標」、「邊個視窗喺面邊個喺底」... 呀噉）－計出個熒幕上每一點要出乜嘢色，再將呢啲訊號傳俾熒幕，等個熒幕顯示出要顯示嘅畫面（可以睇埋電腦圖像）；
...等等。呢啲系統加埋一齊，就會顯示出一個有視窗（**W**indow；用嚟顯示檔案目錄同埋行緊嘅應用程式）、圖標（**I**con；顯示檔案目錄入面有邊啲檔案）、選單（**M**enu；顯示可能嘅命令同選項）同埋指標（**P**ointer；位置由踎士控制、可以攞嚟點擊啲嘢）嘅 GUI 。

## 命令行介面

命令行介面（CLI）係用家介面嘅一種，指部電腦齋靠顯示一行行嘅字（包括文字同數字）嚟做俾用家睇嘅輸出。部電腦會接收用家打嘅文字同數字做輸入，然後做運算，再將運算嘅結果交俾命令行翻譯器，命令行翻譯器會將啲輸出轉化做一行行嘅字，再傳訊號俾熒幕要熒幕顯示應該顯示嘅字。命令行介面 1960 至 1970 年代係電腦界嘅主流，打後命令行介面因為俾人覺得冇圖像用家介面咁易用而受到取代。到咗廿一世紀初，命令行介面同圖像用家介面比起嚟經已頗為少見，但好多編程或者維修上嘅工作都仲會用到命令行介面。





原則上，命令行介面同圖像用家介面比起嚟各有優劣。一方面，命令行介面行起上嚟用嘅系統資源少啲，唔似得圖像用家介面噉，吓吓喺計出最後嗰個畫面之前都要處理一柞圖標同埋字型；不過，圖像用家介面俾一般人覺得更加易用，能夠用好多一睇就明嘅圖像嚟表示啲嘢（例：用紙同筆嘅圖標嚟顯示一個文字編輯器），而且到咗廿一世紀初，啲電腦嘅運算能力經已勁到能夠輕易噉處理圖像用家介面，吓吓都一瞬間咁快就撈到嗮啲嘢出嚟，令到「圖像用家介面比較嘥系統資源」呢個缺點喺多數情況下影響都唔明顯。

## 腦機介面

腦機介面（BCI）係响廿一世紀初興起嘅一種用家介面，俾用家直接噉用自己嘅腦活動嚟控制部電腦：喺最基本上，腦機介面會運用神經成像技術－神經成像泛指「能夠探測腦部嘅某啲活動，再將啲活動轉化成電腦處理得到嘅訊號」嘅技術，例子有能夠將頭殼表面嘅微弱電活動變做圖嘅腦電圖（EEG），喺神經科學同心理學研究以至醫療等嘅應用領域上都成日會用；腦機介面會
*用神經成像監察住用家嘅腦活動，
*跟手再將呢啲數據即時噉輸入去部電腦嗰度，
*部電腦內部會有啲程式，按接收到嘅輸入訊號嚟控制部電腦做嘢－
神經科學上已知，人諗嘅嘢由腦活動反映；腦機介面噉做等如俾玩家直接用自己嘅腦活動控制部電腦－達到「俾用家齋靠諗嘢嚟控制電腦」嘅效果。




## 註釋

*稱呼劃分：人機介面一詞通常會工業上機械同人溝通有關硬件（如觸控螢幕，因為英文係**Human Machine Interface**），而UI就通常係稱呼電腦軟件上嘅同使用者介面（User Interface），定義幾乎近似，只係一個指硬件方面，另一個指軟件方面。


## 參見
*人機工程學
*人機互動
*互動設計
*用戶體驗
*工業工程
*虛擬實境
*腦機接口
*優使性
*用家體驗
*遊戲顯示儀
*自然用戶界面
*Dark pattern
Java (程式語言)

**Java**係一種可以撰寫跨平台應用軟件嘅物件導向嘅程式語言，由昇陽電腦嘅響1990年代初開發，本來用響智能家庭電器度，但後尾發展成網絡程式語言。

## 語言特性
Java之所以被開發，係要達到以下五個目的：

* 應當使用物件導向程式設計方法學
* 應當允許同一程式喺唔同嘅電腦平台執行
* 應當包括內建嘅對電腦網絡嘅支援
* 應當被設計成安全地執行遠端程式碼
* 應當易於使用，並借鑑以前嗰啲物件導向語言（例如C++）嘅長處。

Java技術主要分成幾個部分：Java語言、Java執行環境、類別庫。一般情況下說Java時並唔區分指嘅係邊個部分。

Java喺1.5版本時，做咗重大改變，Sun公司並將1.5版本重新命名為Java 5.0。
## 例子：出「Hello World」

```java
public class HelloWorld {

public static void main(String[] args) {
		
       System.out.println("Hello, World!");
	}
}
```

## 基本條件例子

```java
public class IF {

public static void main(String[] args) {
		Scanner sc =new Scanner(System.in);
        int i=sc.nextInt();
        if(i>=1)
        {
			System.out.println("Hello, World!");
        }
	}
}
```



```java
public class IfElse {

public static void main(String[] args) {
		Scanner sc =new Scanner(System.in);
        int i=sc.nextInt();
        if(i>=1)
        {
			System.out.println("Hello, World! \n And i >= 1. ");
        }
        else
        {
        	System.out.println("Hello, World! \n But i < 1.");
        }
	}
}
```



```java
public class SwitchCase {

public static void main(String[] args) {
		Scanner sc =new Scanner(System.in);
        int i=sc.nextInt();
        switch(i)
        {
		cass 1:
            System.out.println(" i = 1 ");
            break;
        cass 2:
        	System.out.println(" i = 2 ");
            break;
        cass 3:
            System.out.println(" i = 3 ");
            break;
        cass 4:
        	System.out.println(" i = 4 ");
            break;
        cass 5:
            System.out.println(" i = 5 ");
        default:
        	System.out.println(" i >= 5 ");
        }
	}
}
```

## 基本迴圈例子

```java
import java.util.*;
import java.text.*; 
import java.math.*; 
public class grade {
	public static void main(String [] argv){
		int i,j=0;
		float mx=0,mn=100,av,a,sum=0;
		System.out.println("逐一輸入班級分數，欲中止請輸入-1");
        Scanner sa = new Scanner(System.in);
        for(i=0;;i++){
            a=sa.nextFloat();
            if(a==-1)break;
            sum=sum+a;
            if(a>=60)j++;
            if(a>mx)mx=a;
            if(a<mn)mn=a;
        }
        av=sum/i;
		NumberFormat ddf1=NumberFormat.getNumberInstance() ;
		ddf1.setMaximumFractionDigits(2); 
        System.out.println(" 班級分數統計");
        System.out.println("==============");
        System.out.println(" 最高分數 "+mx);
        System.out.println(" 最低分數 "+mn);
        System.out.println(" 全班人數 "+i);
        System.out.println(" 及格人數 "+j);
        System.out.println(" 平均分數 "+ddf1.format(av));
        System.out.println("\n==============");
	}
}
```


## 註

## 參考資料
滑鼠

**滑鼠**（，，又叫**踎士**（由英文 **mouse** 度譯過嚟）、**老鼠**、**鼠標**（喺粵、桂等中國大陸粵語地區用））係一種電腦輸入設備，用嚟郁熒光幕上面嘅指標，控制電腦嘅功能。

滑鼠之前叫。

唔用滑鼠可以用鍵盤快捷鍵好似Ctrl-C、Ctrl-V咁，或者智能手機就用手指喺熒光幕上面掃掃吓，早啲嘅電腦就用打指令。

## 睇埋
* 滑鼠滾輪
BASIC

**BASIC**（全名：**Beginner's All-purpose Symbolic Instruction Code**）係一種設計畀初學者用嘅程式語言。曾經係香港中學會考「電腦學」1984年至1995年嘅編程語言。
程式語言

**程式語言**（；），又叫**編程語言**，係一種畀電腦執行嘅人工語言，用嚟定義電腦程式嘅文法規則，並可以向電腦發出指令。

程式語言嘅描述一般可以分為句法同語義。語法係說明編程語言入面，邊啲符號或文字嘅組合方式係啱嘅，而語義係對於程式嘅解釋。有啲語言係用規格檔案定義，例如C語言嘅規格檔案係ISO標準嘅一部份，2011年後嘅版本為ISO/IEC 9899:2011，而其他語言（好似Perl）有一份主要程式嘅語言實現檔案，視為係參考實現。
## 語言比較
唔同程式語言支援唔同風格嘅程式編寫。喺搞清楚要用乜嘢演算法解決個問題之後，個編程員就需要諗吓用邊一隻程式語言將個程式寫出嚟。揀用邊隻語言取決於好多因素，例如係隻語言有幾啱用、公司政策、有冇啱用嘅編譯器同埋係個編程員自己嘅習慣呀噉。最理想嘅情況係個編程員揀用最啱用嗰種語言。

雖然話唔同程式語言有咁大嘅差異，但有一啲嘢係多人用嘅程式語言冚唪唥都會有嘅。美國電腦科學家亞倫·當尼（Allen B. Downey）喺佢本著作《How To Think Like A Computer Scientist》（粵譯：點樣好似電腦科學家噉思考）入面指出，所有程式語言都有以下呢啲功能：
*輸入：由鍵盤、檔案或者部電腦駁住嘅第啲架生嗰度攞資訊。
*輸出：將自己攞到或者處理過嘅資訊喺個熒光幕上面顯示出嚟，再唔係就將呢啲資訊傳去某個檔案或者第件架生嗰度。
*算術：做一啲基本嘅算術運算，好似係加同減等等。
*條件性執行：檢查吓某啲狀態，並且根據狀況決定做邊樣嘢好。
*重覆：係噉重覆做某樣作業做若干次，通常次次做親嗰樣作業都會有些少唔同。

## 高階低階

程式語言可以分做高階（high-level）同低階（low-level）兩大種。呢種分級唔係話唔同程式語言有啲勁啲有啲渣啲，而且基於抽象層次。

喺最低嘅層次，電腦實際處理緊嘅訊號係由有電冇電控制，所謂抽象層次就係指你有幾 ｢抽離｣ 呢種最低嘅層次。但係就算係最低級嘅機械語言用數字表達命令，其實已經抽離咗呢個層次，所以我哋講嘅高級係指抽離咗命令集嘅層面，即係話，你越唔使微觀管理部電腦，越可以容易表達宏觀嘅概念，語言就越高級，高低級亦都其實唔係一個二元嘅分別，而係構成一個光譜。

舉個實例，淨係講 ｢條件性執行｣。例如你想話 ｢如果乜乜等如乜乜乜，就噉噉，唔係就噉噉噉｣，如果你用嘅係最低階嘅機械語言（machine language），你會要注意好多細節，例如位址、暫存器、點樣做比較、字節數量等等，你打入去嘅亦都全部係數字；上一級，組合語言（assembly language），你已經係寫英文簡寫，亦唔使操心啲嘢位址喺邊，要跳幾多個字節等等；再上一級，去到高階語言，用 if else 之類嘅字，雖然仍然係一種特別嘅語言，基本上已經係類似人話。



高階語言唔係單純因為佢用英文字就高階（啱啱個例子入面嘅組合語言其實都有 if，只係減咗筆，冇寫出來），更加係因為你用呢個 if 就可以表達例如係 ｢如果乜乜，就噉噉｣ 嘅概念，而唔使好似個例子入便噉要寫反話或者用其他唔自然嘅表達方法。高階語言就係啲電腦科學家為咗令寫程式呢家嘢容易啲而設計出嚟嘅，對於一般人嚟講比較易明。

### 高階點轉低階
任何高於機械語言層次嘅語言都唔可能喺電腦上面直接行，尤其係高階語言所表達嘅嘢唔喺命令集嘅層次，同機械語言冇直接對應。要行高階語言寫嘅程式，視乎語言，通常有兩種做法⸺一就係用編譯器（compiler）將段源碼直接或者間接轉化成機械語言，唔係就用直譯器（interpreter）直接處理，連轉化都唔做。（混合情況都會有，例如 Java 嘅編譯器通常係將源碼譯成一種虛擬機嘅機械語言，但係咁即係呢種機械語言仍然唔可能喺電腦上面直接行，要再用直譯器處理。）

有人會認為編譯出來嘅機械語言行起上嚟會慢少少，但係其實演算法同數據結構亦都會影響快慢；另外，行得快但係唔常用，或者行得快但係睇唔明所以改唔到亦都係冇用。

### 常見嘅高階語言
廿一世紀頭，比較多人用嘅高階程式語言包括咗：
*Python
*Java（包括 Processing）
*JavaScript
*C
*C＃
*Ruby
*PHP
*Objective-C
*MATLAB
... 等等。

## 程式語言理論

程式語言理論（programming language theory，PLT）係研究程式語言應該點樣設計、執行、分析同分類嘅一套理論。廿一世紀初嘅電腦界有好多唔同嘅程式語言，每款程式語言都有獨特嘅功能，程式語言理論上嘅研究會嘗試比較唔同嘅程式語言，會用邏輯等**形式化**（formalized）－即係每個符號都有清晰定義，唔似得自然語言咁多歧義－嘅語言表達唔同嘅程式語言，剖析唔同程式語言彼此之間喺解難能力上有乜差異，例如係某隻程式語言會唔會比起第啲程式語言更加擅長解決（需要冇咁多行碼）某啲類型嘅問題等嘅課題。程式語言理論呢個領域會同數學、軟件工程、語言學同認知科學等嘅領域互相影響，而且對應用電腦科學－例如係新程式語言嘅設計等－嚟講相當緊要。

## 註

## 參考
BSD

**BSD**（全名**Berkeley Software Distribution**）係一種Unix衍生系統，響1977年至1995年由柏克萊加州大學發行。而家唔少Unix系統都係由BSD衍生出嚟，例如 FreeBSD、NetBSD、OpenBSD、Mac OS X 等。

## 出面網頁
*FreeBSD網頁
*NetBSD網頁
*OpenBSD網頁
Leet

**Leet**、**eleet**，又叫 **leekspeak**、**L33t** 或者 **1337** 等，係互聯網上用嘅語言。佢借一啲ASCII嘅字元，來代替原本嘅英文字，個樣睇起來似原字，但實際上響電腦儲起就會好唔同。因為同原字唔同，佢係畀啲人用來避開電腦關鍵字審查。

leet 呢個名來自英文 elite，即係精英咁解。

## 攷
拜倫勳爵

**拜倫勳爵**（"Lord Byron"，原名**George Gordon Byron**，）係英倫詩人。拜倫詩歌之中，最出名係唐璜，不過到死都未寫好。拜倫成世人都唔平凡，從來都唔循規蹈矩。佢情史有男有女，甚至會亂倫。佢做過上議院議員，注重民生。佢亦有份幫意大利抗奧地利，甚至出錢出力幫希臘獨立打鄂圖曼。

佢有個女，叫Augusta Ada Byron，之後改名做Ada Lovelace。佢係世界第一個寫電腦程式嘅人。

## 早年生活

喬治·戈登·拜倫喺1788年1月22號出世喺倫敦嘅霍利斯街； 佢出世嘅地方而家據講被約翰·路易斯百貨公司嘅一間分店佔咗。 佢喺英格蘭中部嘅家族可以無間斷噉追溯返到11世紀同威廉征服者一齊嚟到英格蘭嘅拉爾夫·德·布蘭。 佢嘅土地喺末日審判書裏面都有記錄。

拜倫係約翰·拜倫上尉（人哋叫佢「積克」）同佢第二任老婆，蘇格蘭亞伯丁郡蓋特莊園嘅繼承人凱瑟琳·戈登嘅獨生仔。拜倫嘅阿爺阿嫲係約翰·拜倫海軍中將同蘇菲亞·特雷瓦尼昂。 拜倫阿爺喺做見習船員嗰陣捱過一次船難，之後仲創咗個環遊世界嘅新速度紀錄。佢喺美國獨立戰爭期間捲入咗一次風雨如磐嘅航程之後，就俾報界起咗個花名叫「惡劣天氣積克」拜倫。

拜倫老豆之前同卡馬森侯爵夫人艾米莉亞·奧斯本有段風流韻事，仲喺佢離婚之後幾個星期就娶咗佢做老婆，當時佢已經大咗肚八個月，呢樁婚姻當時引起咗唔少風波。 呢段婚姻唔係幾開心，佢哋頭兩個細路——蘇菲亞·喬治娜同埋一個冇名嘅男仔——都夭折咗。 艾米莉亞自己喺1784年，即係佢哋第三個細路（詩人嘅同父異母家姐奧古斯塔·利）出世差唔多一年之後就死咗。 雖然艾米莉亞係因為消耗性疾病，可能係肺結核而死，但報界就話佢係因為愧疚離開丈夫而傷心欲絕。好耐之後，19世紀嘅資料就話係積克自己對佢嘅「殘暴同邪惡」對待搞到佢咁。

積克之後喺1785年5月13號同蓋特嘅凱瑟琳·戈登結婚，根據所有報道都話佢係為咗佢嘅財產。 為咗攞佢第二任老婆喺蘇格蘭嘅遺產，拜倫老豆加咗個姓「戈登」，變成「約翰·拜倫·戈登」，有時仲自稱「蓋特嘅約翰·拜倫·戈登」。拜倫阿媽要賣咗佢嘅土地同頭銜嚟還佢新老公嘅債，兩年之內，價值大約23,500鎊嘅大莊園就畀揮霍晒，得返個前繼承人每年只有150鎊嘅信託收入。 為咗避債，凱瑟琳喺1786年同佢老公去咗法國，但喺1787年年底返到英國生佢個仔。

拜倫喺1788年1月出世，喺聖瑪麗勒邦教區教堂受洗。 佢老豆似乎想將佢個仔叫做「威廉」，但因為佢冇喺度，拜倫阿媽就用佢自己阿爸個名嚟改佢，叫做喬治·戈登·蓋特， 佢係蘇格蘭詹姆斯一世嘅後人，喺幾年前嘅1779年自殺身亡。

拜倫阿媽喺1790年搬返亞伯丁郡，拜倫喺嗰度度過咗部分童年。 佢老豆好快就喺皇后街搬入嚟同佢哋住，但呢對夫妻好快就分居咗。凱瑟琳經常情緒波動同鬱悶， 呢啲可能同佢老公不斷向佢借錢有關。結果，佢為咗滿足佢嘅要求而越陷越深。其中一筆借錢就俾咗佢去法國瓦朗謝訥，佢喺嗰度因為「長期受苦嘅疾病」——可能係肺結核——喺1791年死咗。

當拜倫嘅叔公，posthumously 被稱為「邪惡」嘅拜倫勳爵，喺1798年5月21號死咗嘅時候，10歲嘅拜倫就成為咗第六代羅奇代爾拜倫男爵，繼承咗諾丁漢郡嘅祖傳屋企，紐斯特德修道院。佢阿媽帶佢返英國，但個修道院爛到甩渣，佢冇喺嗰度住，反而決定喺拜倫青少年時期將佢租俾亨利·耶爾弗頓，第十九代格雷·德·魯辛男爵同埋其他人。

凱瑟琳被形容為「冇判斷力同自制力嘅女人」，佢要咪就寵壞同縱容佢個仔，要咪就因為佢固執任性而激嬲佢。佢飲酒令拜倫覺得好嘔心，拜倫經常嘲笑佢矮同肥，搞到佢好難捉到佢嚟懲罰佢。拜倫生嚟就有隻右腳畸形；佢阿媽有次發火嘅時候，稱呼佢為「跛腳仔」嚟報復。 不過，拜倫嘅傳記作家多麗斯·蘭利·摩爾喺佢1974年嘅著作《Accounts Rendered》裏面，畫咗一幅更加富同情心嘅拜倫夫人形象，講到佢點樣堅定不移噉支持佢個仔，犧牲咗自己本身已經唔穩定嘅財務嚟俾佢喺哈羅同劍橋過奢侈嘅生活。蘭利-摩爾質疑19世紀傳記作家約翰·高特話佢酗酒嘅講法。

拜倫奶奶，朱迪絲·諾埃爾，米爾班克尊貴女士，喺1822年死咗，佢遺囑要求拜倫改姓「諾埃爾」先可以繼承佢一半嘅遺產。因此，佢攞到一份優先權皇家令狀，令佢可以「只採用諾埃爾呢個姓」同「喺所有榮譽稱號之前加上諾埃爾呢個姓氏」。由嗰陣開始，佢簽名就係「諾埃爾·拜倫」（英國貴族通常嘅簽名只係貴族頭銜，喺呢個例子就係「拜倫」）。有啲人估佢咁做係想佢嘅縮寫變成「N.B.」，模仿佢偶像拿破崙·波拿巴嘅縮寫。拜倫夫人最後繼承咗溫特沃斯男爵嘅頭銜，變成「溫特沃斯夫人」。

## 教育
拜倫最初喺1798年喺鴨巴甸文法學校接受正規教育，直到佢10歲返回英格蘭。1799年8月，佢入讀杜威治嘅威廉·格萊尼醫生嘅學校。喺貝利醫生嘅照顧下，佢被鼓勵適度運動，但佢為咗彌補自己畸形嘅腳，忍唔住要「暴力」咁運動。佢阿媽經常干預佢讀書，時不時將佢由學校帶走，咁可能導致佢缺乏自律，忽視咗古典學科嘅學習。

拜倫喺1801年被送到哈羅公學，喺度一直讀到1805年7月。佢係個平平無奇嘅學生，打板球都唔叻，但佢喺1805年代表學校參加咗喺羅茲板球場舉行嘅第一場伊頓對哈羅板球賽。

佢嘅不節制唔單止局限於體育運動。拜倫讀書嗰陣識咗瑪麗·查沃斯，仲鍾意咗佢，就係因為咁佢1803年9月拒絕返回哈羅。佢阿媽寫道：「佢冇乜病，我淨係知佢中咗愛情毒，仲係絕望嘅戀愛，喺我睇嚟係最嚴重嘅病。總之，個仔為咗查沃斯小姐迷失咗自己。」喺拜倫之後嘅回憶錄入面，「瑪麗·查沃斯被描繪成佢成年後性慾嘅第一個對象。」

拜倫最後喺1804年1月返咗學，佢嘅生活開始穩定落嚟，並同其他哈羅嘅男仔建立咗一圈充滿感情嘅關係，佢對呢段時光記憶猶新：「我喺學校嘅友誼對我嚟講係《激情》（因為我一向都好激動）。」最持久嘅友誼係同約翰·菲茨吉本，第二代克萊爾伯爵建立嘅——佢細過拜倫四年——佢哋喺好多年之後，1821年喺意大利意外重逢。佢懷念喺哈羅友誼嘅詩作《童年回憶》（1806年）表達咗一種有先見之明嘅「性別差異意識，呢種意識最終可能會令英格蘭對佢嚟講變得難以忍受。」喺約翰·默里檔案庫嘅拜倫信件中，有證據顯示佢同哈羅一個細過佢嘅男仔約翰·托馬斯·克拉里奇有過一段之前冇人提及過嘅短暫戀情。

隨後嘅秋天，佢入讀咗劍橋大學三一學院，喺度識咗細過佢嘅約翰·埃德爾斯頓並同佢成為咗好朋友。關於佢呢個「受庇護者」，佢寫道：「由1805年10月我入讀三一學院開始，佢就一直係我嘅密友。佢嘅聲音首先吸引咗我嘅注意，佢嘅樣貌令我留意佢，佢嘅舉止令我永遠鍾意佢。」埃德爾斯頓死咗之後，拜倫寫咗《瑟爾扎》呢個輓歌系列嚟紀念佢。喺之後嘅歲月裏，佢將呢段關係形容為「一段激烈但係《純潔》嘅愛同熱情」。不過，要明白呢句說話嘅背景係當時英格蘭社會對同性戀嘅態度越嚟越硬，甚至會對被定罪或者懷疑嘅人實施嚴厲嘅懲罰（包括公開絞刑）。另一方面，呢段關係可能真係「純潔」嘅，因為尊重埃德爾斯頓嘅純真，同佢喺哈羅公學經歷過嘅（可能）更加露骨嘅性關係形成對比。佢寫嘅詩《紅玉髓》就係講佢收到埃德爾斯頓送嘅紅玉髓。

拜倫喺三一學院度過咗三年，期間佢參與咗拳擊、騎馬、賭博同性冒險。喺劍橋大學讀書嗰陣，佢仲同一班男人建立咗終身嘅友誼，好似約翰·卡姆·霍布豪斯，佢將拜倫引入咗支持自由主義政治嘅劍橋輝格俱樂部，仲有弗朗西斯·霍奇森，佢係國王學院嘅院士，拜倫同佢就文學同其他事務一直保持通信，直到拜倫過身。

## 攷

## 出面網頁
神

**神**來自閃電嘅形，同申字，本為天神。然而到春秋戰國，已出現形而上學意義，人有之神。咁類似西洋Spirit嘅意思。Spirit來自呼吸。神同靈、精、氣、魂、魄、鬼好有關係。

響形而上學來講，可以有幾種解法：
#神係所有生物都有嘅嘢，係種唔可度到嘅嘢，或者係能量。有啲諗法將同靈魂（soul）同神分開，靈魂係永遠存在，就算未身都響度，靈魂已經響處。而神係同身一齊大，係生命一部份。多數都傳統信仰，都唔會將兩樣分開。
#神亦都可以指鬼。生物死咗就變成鬼。唐人就分陽嘅叫神，陰嘅叫鬼，又或叫靈。
#神亦都係知覺，智慧。呢個係生人同死屍嘅分別。印歐地等同於氣，呼吸。
#神係成個宇宙嘅知覺，類似神祇。
#基督敎嘅聖神，又叫聖靈。

## 生命之力
神，人身之上嘅嘢。人有神就會生，無神就會頻死。然而得道之人，佢哋嘅神可以同自然相合。如此體現喺精神、元神、凝神、神氣、心神等之中。

如文子道原，「古者三皇、得道之統、立於中央、神與化遊、以撫四方。」又如淮南子原道，「昔者二皇、得道之柄、立於中央、神與化游、以撫四方。」此處嘅神，就係三皇二皇所有嘅神。

歐洲而言，一六二八年哈維、 一六三三年笛卡兒，都不約而同，認為生命之力、生命之神，可以使人生動起來，同唐人講嘅神一樣
。

## 攷